Ez duzue ezer ulertu • ZUZEU\nEz duzue ezer ulertu –\nSaioa Alkaiza Guallarrek, Berria egunkarian.\naburto, Bilbo, bortxaketa, patriarkatua\n5 pentsamendu “Ez duzue ezer ulertu”-ri buruz\nanonimo eginez, konplize politikari eta kazetari 2019-08-12 14:45\nBortxatzaileak anonimizatzea, bortxaketaren konplize bihurtzea da.\nSevillako manada ez da anonimizatu behar. Ezta beste guztiak ere.\neuskaldun bat 2019-08-12 17:12\nBortxatzaileetako bat bera ere ez da euskalduna izan. Aniztasunak aberastu egiten omen gintuen…\nAmonamantangorri 2019-08-13 10:54\nNik pixkat flipatu dut mugimendu feministak prebentzioa, segurtasun-politikak, auzoetako puntu beltzak identifikatzea eta lan poliziala bezalako alorrak publikoki mespretxatu dituenean, hori “punitibismoa” delakoan. Izan ere, neurri prebentibo horiekin ez goaz arazoaren sustraietara: gure kultura, zibilizazioa eta abar.\nGogora dezagun ba, salaketa egin eta denbora gutxira, ustezko egileak atxilotuta zeudela. Iruñean, berdin: zuriz jantzitako jendez mukuru betea dagoen hiri kaotiko batean, bortxatzaile-taldea berehala harrapatu zuten. Hortik aurrera, espainiar judikaturaren ADN nazional-katolikoa dexente igarri zela, hori ere bistan da.\nDena den, hori txalotzekoa da, eta lasaigarria. Imaginatu momentu batez, nola bizi dituzten horrelako egoerak zenbait herrialdetan, non segurtasun falta ikaragarria dagoen, administrazio publikoa ahulegia eta usteldua delako; non polizia ez den fiatzekoa eta delitu larri gehienak konpondu gabe geratzen diren…\nBi kasutan gutxienez, Bilbon eta Bartzelonan, bortxatzaileek zitak bilatzeko app bat erabili omen zuten. Hori esanez gero, badirudi biktimari errua botatzen ari garela. Baliteke batzuek oraindik mentalidade jurasiko horrekin funtzionatzea, baina baita ere, zentzuna erabiliz, jendeari aholkatu beharko zaio kontu handia eduki behar duela sare sozialen bidez datu pertsonalak norekin konpartitzen dituen eta zitak nola eta non egiten diren.\nEz ba. Kolektibo feministek adierazi dute mota horretako mezuek ez dutela balio. “Ez esan emakumeei segurtasun neurriak hartzeko; esaiezue bortxatzaileei ez bortxatzeko”. Hori da arduraz eta zentzunez jokatzea, bejondeizuela andreak.\nGure gizartean kriminalitate tasa munduko baxuenetakoa da. Sexu-indarkeriari dagokionez ere bai. Horrexegatik errazago dugu arazo horiei aurre egitea, diren lanabes guztiak erabilita, Aburtok bideoan aipatzen dituenak zein mugimendu feministatik esaten direnak barne.\nEta, egia da, sexu-eraso gehienak biktimaren adiskide, senitarteko, lanbide giroetan gertatzen direla. Hor ere beharrezkoa da prebentzioa eta gertatzen denean protokoloek funtzionatzea eta biktimari babesa eskaintzea. Hori, jakina, estatu-aparatu gaixtoen lana da, fundamentuz funtzionatu ohi duen zuzenbide-estatu batean.\nAxier 2019-08-13 17:10\noso ondo eta oso argi adierazi duzu zure ikuspegia, Amonamantangorri.\nKalamardo 2019-08-20 08:41\nSistema kapitalista heteropatriarkala Satan berria da, edo judeomasoniko-kontubernio berria, berdin zait. Inork ez du ikusi, baina haren soldaduak leku guztietan daude, izkutuan konspiratzen eta jaungoikoaren/kaudilloaren planak etengabe oztopatzen.\nBatzutan emakumeen aurkako bortxakeriaren kontrako borroka lehentasuna ez dela dirudi, beste zerbait lortzeko bitartekoa baizik.\nBarre egiteko modukoa litzateke hain kontu serioa izango ez balitz.


Laguntzaile batek taldearekin entrenatzeko aukera izan du | MuriasTaldea\nLaguntzaile batek taldearekin entrenatzeko aukera izan du\nEuskadi Basque Country – Murias taldearen laguntzaile batek taldeko txirrindulariekin entrenatzeko aukera izan du gaur goizean. Lander Aldaburu, zozketaren irabazleak, laguntzaileen artean egindako zozketaren irabazleak, lagun batekin gozatu du esperientziaz eta Mikel Bizkarra, Aitor Gonzalez, Imanol Estévez eta Pello Olaberriarekin batera ibili da.\nEntrenamendua taldeak Gorbeia Merkataritza Gunean duen egoitzatik abiatu da eta Gorbeiako Parke Naturalaren inguruan ibili dira, Etxaguen eta Gopegitik pasa eta berriz ere taldearen egoitzan amaituta.\nTaldea babestu nahi duten zaleek oraindik aukera dute laguntzaile izateko. Urteko kuota 25€-koa da 18 urtez azpikoentzat eta 50€-koa, gainerakoentzat, eta taldearen kamiseta bat eta txirrindulari guztien txartelak jasoko dituzte, bai eta ondorengo sarietan parte hartzeko aukera: 4 Spiuk Dharma kasko, luxuzko asteburu bat euskal hiriburuetako batean eta bi Orbea Team bizikleta.


Ekainaren 5ean baiezko botoa emateko dei egin die gazteei Independentziaren Aldeko Asanbladak - Uztarria (Azpeitia)\n2016ko eka. 3a, 12:58\nIgandean, ekainaren 5ean, Hitzartuk independentziaz egingo duen herri galdeketan gazteak baiezko botoa ematera deitu ditu Azpeitiko Independentziaren Aldeko Asanbladak. "Estatu independente bat nahi dugu eredu ekonomiko eta soziala aldatzeko; askatasunean, parekidetasunean eta elkartasunean oinarritutako jendarte batean bizi nahi dugulako", adierazi dute asanbladatik. Horregatik, dei egin diete "herritar guztiei, eta batez ere gazteei" independentziaren aldeko bozka emateko.\nAzpeitiko Independentziaren Aldeko asanbladako kideen irakurketa:\nBai, Euskal Herria nazio bat da eta autodeterminaziorako eskubidea du. Bai, Euskal estatu independente bat nahi dugu. Eta bai, erabakitzeko eskubidearen aldarria bizitzako arlo guztietara zabaldu nahi dugu.\nEgungo eredu kapitalista eta patriarkalak, herritarrak erabakiguneetatik ahalik eta urrunen nahi ditu, herritar izate hutsagatik erabakitzeko eskubidea dagokigun arren. Erabakitzeko eskubidea ariketa demokratikoa besterik ez bada ere, sistema eta sistemaren mantenuan poltsikoko interes gordinak dituzten horiek muturreko eraso gisa bizi dute, eta hala sentiarazi nahi dute jendartean: erabakitzea mehatxu bat bailitzan.\nBaina guk garbi dugu, euskal estatu independente bateko herritar izan nahi dugu ez soilik horretarako eskubidea dugulako, baizik eta burujabetza eraikitzea errealitatea iraultzeko tresna delako. Estatu independente bat nahi dugu eredu ekonomiko eta soziala aldatzeko; askatasunean, parekidetasunean eta elkartasunean oinarritutako jendarte batean bizi nahi dugulako. Ez dugu nahi kapital finantzieroaren morroi izaten jarraitu. Egungo sistemak lan prekarioetara kondenatzen gaitu, eta hezkuntza, osasuna zein etxebizitza negozio bilakatu ditu. Estatu independente bat nahi dugu duintasunez bizi nahi dugulako, kalitatezko hezkuntza, osasunerako zerbitzuak zein etxebizitza edukitzea eskubideak direlako eta ez gutxi batzuen negozio. Finean, herri sektoreen eskubideak eta interesak bermatu eta defendatuko dituen euskal estatu independente bat nahi dugu.


Tunelen segurtasuna - Berako Udala / Ayuntamiento de Bera\n2015 urtarrila 16, ostirala 2015 urtarrila 30, ostirala Noticias\nUrtarrilaren 20an, 7tan, Lesakako Udalan\nZonaldeko hainbat udalek behin eta berriz gure kezka agertu dugu N-121 errepidearen egoerarekin. Udal ordezkari bezala hainbat bilera egin ditugu gai honen inguruan dagoen egoera modu batean edo bertzean hobetzeko eta herritarren segurtasuna bermatzeko.\nOrain dela hiru urte hasi ginen Nafarroako Gobernuarekin errepide honetan dauden tunelen inguruan Nafarroako Gobernuarekin kanpaina informatibo bateratu bat egiteko prestatzen. Hainbat atzerapen eta oztopo gainditu ondoren kanpaina hau abiatuko dugula jakinarazteko bildu gara gaurkoan hemen.\nBai suhiltzaileekin baita Nafarroako Gobernuko larrialdietako arduradunekin bildu ondoren tunelen inguruko informazio eskasa zegoela konturatu ginen eta informazio falta honek herritarren segurtasuna arriskuan jarri zezakela. Modu honetan, kanpaina hau abiaratzea erabaki dugu herritarrek informazio gehiago eskuratu ahal izateko eta zalantzak argitu ahal izateko.\nHorretarako gure herrietan Nafarroako Gobernuaren laguntzarekin egindako eskuorri informatibo bat banatu dugu. Aldi berean eskualde mailan izango diren bilera informatiboen hitzorduak banatu dira herritar guztiak bilera hauetara gonbidatuz.\nBilera hauek izango dira:\nMalerreka: Urtarrilaren 15ean arratsaldeko 7tan Doneztebeko Zinean\nBaztan: Urtarrilaren 19an arratsaldeko 7tan Elizondon, Arizkunenea Kultur Etxean\nBortziriak: Urtarrilaren 20an arratsaldeko 7tan Lesakan, Udaleko Osoko Bilkura Gelan


Urola Kostako HitzaHaur Archives - Urola Kostako Hitza\nIrudietan: Puxikak aireratuz ospatu dute Azkoitiko ehunka ikaslek Euskararen Eguna\nEuskararen Nazioarteko Eguna izan zen atzo, baina Azkoitiko ikastetxeetako umeek eta gazteek gaur egin dituzte horren inguruko ekitaldiak. Beste urte batez, ehunka haur elkartu dira eguerdian herriko plazan, eta han egin dute euskararen aldeko aldarria. Javier...\nby Getariako Hitza\t- Ira 16, 2017\nHHko haurrei zuzendutako jolastokia egingo dute Ikasberri Ikastolan\nby Julene Frantzesena\t- maiatza 4, 2017\nAurtengo aurrekontuen barruan sartu zuen udalak herriko ikastetxeetako jolastokiak eraldatzeko proiektua, eta hasi dira horiek berritzeko prozesuekin dagoeneko. Izan ere, Karmelo Etxegarai Ikastolaren HHko eraikinaren jolastokia berritzeko urratsak egiten ari dira jada eta Betharrametako eraikina ere...\nby Zarauzko Hitza\t- Api 20, 2017\nZestoan gaztetxoentzako ekintzak prestatu dituzte Aste Santuetarako\nby Urola Kostako Hitza\t- Api 5, 2017\nZestoako Udalak hainbat ekintza antolatu ditu Aste Santuetara begira, haur eta gaztetxoei zuzenduta. Sormen tailerra, Txindokiko Itzala abentura parkera irteera eta ping-pong txapelketa jokatuko dituzte datozen asteetan. Sormen tailerra Aiora Urbietak eskainiko du, eta sei urtetik...\n[ARGAZKI GALERIA] Aiako Lardizabal Eskolako Inauteri festa\nGaur arratsaldean Aiako Lardizabal Eskolako ikasleek Inauteri festa egin dute. Aurrena kalejira egin dute herrian barrena, eta ondoren munduko dantzak oinarri hartuta emanaldia eskaini dute frontoian. Giro ederra izan da jaialdian, eta ikasleak ez ezik, gurasoak...\nPotzuagako parke berria aukeratzeko prozesua ireki dute Getarian\nby Getariako Hitza\t- Ots 13, 2017\nBi proiektu aurkeztu dira udalak antolatu duen lehiaketa publikora, eta Getariako haurrek erabakiko dute Potzuagan zein parke jartzea nahi duten. Getariako Udaletik jakinarazi dute, 2005-2013 urte bitartean jaiotako haurrek parte hartu dezaketela bozketan, biak barne. Bozketa...\nOrioko Kros Txikia jokatuko dute igandean\nby Urola Kostako Hitza\t- Ots 1, 2017\nEman indarra zure seme-alabei lelopean Kros Txikia antolatu du Orioko Zaragueta Herri Eskolak. Igandean izango da lasterketa, 12:00etatik aurrera. Haur Hezkuntzako eta Lehen Hezkuntzako haurrek parte hartuko dute, eta umeek beren adinera egokitutako distantzia osatu beharko...\nJazarpena saihesteko, tratu onak mahai gainera\nby Julene Frantzesena\t- Urt 27, 2017\nHaurren eta nerabeen arteko jazarpen kasuek sortutako kezka tarteko, Begirunezko Elkarbizitza proiektua jarri dute martxan Errezilen. San Martin Ikastetxeak, Errezilgo Udalak eta Saiaz Gizarte Zerbitzuen Mankomunitateak antolatu dute egitasmoa, udalak martxan duen lehen Berdintasun Planaren barruan....


Leartiker zentro teknologikoak, "Polymers and Medical Aplications" jardunaldiaren hirugarren edizioa antolatu du — TUlankide MONDRAGON\nAurtengo edizio honetan nanoteknologia, 3D inprimazioa, etxeko ospitaleratzea, prestakuntza profil berriak edota tresna biomedikoen pertsonalizazioari buruzko aukerak eta iritziak eztabaidatuko dira. Ane Miren Zaldua Doktorea, Leartiker Health unitate buruaren hitzetan "ekitaldian maila handiko gaiak tratatuko dituzte, punta puntako hitzaldiekin eta etorkizunerako aukera berriak aztertuko dira".\nBiomedikuntzaren arloa: Markina-Xemeingo zentroarentzako etorkizun erronka bat\nLeartikerren plan estrategikoan jasotzen den bezala 2016 urterako ikerketa bolumenaren %20-a biomedikuntzaren arloan zerikusia duten sektorean izatea du helburu. Hau lortu ahal izateko hainbat enpresa, unibertsitate eta Europako erakundeekin hitzarmenak sinatu dituzte.\nHorrela, gaur egun medikuntzan erabiltzen diren sistemen hobekuntzan material polimeriko berriak aztertzen dabiltza.\nBertan erakunde eta enpresa ezberdinek parte hartuko dute. Besteak beste, NanoBasque Agentziak, Mondragon Unibertsitateak, Osakidetzak edota hiru dimentsiotan inprimatzen adituak diren gipuzkoako Tumaker enpresa; Osteomodel zirujau-lana errazten duten produktuen diseinu, garapen eta ekoizpenetan jarduten den enpresa; eta AJL Ophthalmic 1992 urtetik oftalmologiaren arloan mediku-gailuak garatzen duen enpresa arabarra.\nEkitaldian parte hartzea doakoa da eta jardunaldian izena emateko webean zuzenean egin daiteke www.leartiker.com Plazak mugatuak dira.


TERTULIA: euskara eta irratia; hizkuntz eskakizunak eta euskarari emandako trataera - Arrosa\n“Kalera joango gara, botako gaituzte, agur gure bizitza laboralari eta gure urteotako, hamarkadetako esperientziari, eta datozela berriak, ados, baina ulertuko duzue tematzen baldin bagara azken momentura arte geure burua defendatzen, batez ere ‘ez euskaldun’ bezalako gezurren aurrean”. Hitz horiek Zuzeu.eus-etik ekarri ditugu, EiTBn lanpostua izan eta euskara maila gorena eskatu zaiela eta gaitasun profesionalik ez dutelako kanporatuko dituztela kexu diren kazetariek sinatutakoa artikulutik. Gai horri tiraka aritu gara gaurko tertulian, baita irratian baliatzen den hizkuntzak entzuleengan duen eraginaz ere. Bi lagun batu zaizkigu horretarako: Lander Arbelaitz eta Aitor Kaltzakorta.\nPosted in ZebrabideaTagged #aitor kaltzakorta #eskakizun #euskara #gaztea #hizkuntza #irrati #kazetari #lan #lander arbelaitz #maila #postu #publiko #tertulia #trataera\n'Heldu den matxinada' liburutik adibide praktikoetara, Liher Gonzalezekin


amets irratia 107.7: 2014-02\nREGGAE FEVER 5.19\nZuek izan zarete protagonista. Aurreko asteetan jasotako proposamenak aintzat hartu ditugu eta zuentzako irratsaio berezia prestatu dugu. Zuek aukeratu dituzue abestiak eta guk zintzo-zintzo jarri d itugu. Gozatu Reggae Fever !\nPublicado por Naken79 en 17:00 0 comentarios Enlaces a esta entrada\nRok'n Rolla Radio 82\nGomendatutako bost diska eta asteburuko hiru kontzertu Rok’n Rolla Radion\nNashville Pussyren rock’n roll probokatzaile eta zikina, King Mastino italiar itsasgizonen taberna doinuak, Tex Perkins australiarraren proiektu berria, The Ape; Los Angeleseko punk eszena aho zabalik utzi duen greziar hirukotea, Barb Wire Dolls; eta Funny Duddy eta Hollywood Sinnersekoek elkarbanatutako 7 pulgadetakoa.\nAstebururako hiru proposamen. Ostiralean The Steepwater Band Helldoradon eta Horisont Bukowskin.\nLarunbatean The Deep End, Horisont eta Michael Katon, hau ere Gasteizko Helldoradon\nPublicado por Edu en 11:03 0 comentarios Enlaces a esta entrada\nRok'n Rolla Radio 81\nAmsterdam BeatClub, Go! Go! egiteko tokirik hoberena, Rok’n Rolla Radion.\n2003.urtetik Amsterdamgo BeatCluba 50 eta 60. hamarkadetako soinuen eragile nagusienetako bat izan da Herbeheretan, europear erreferente bilakatuz. 10. urteurrena dela eta bizkaiko Munster Records zigiluak binilo bikoitz zoragarri bat kaleratu du, Amsterdamgo klubetik pasatako zenbait taldeekin.\nPublicado por Edu en 8:39 0 comentarios Enlaces a esta entrada\nREGGAE FEVER 5.18\nReggae Fever saioan BIG TIME SOUND SYSTEM taldeak Lasarteko EL BAR DE MAU tabernan emandako sesio baten zati bat entzun ahal izan dugu. Gozatu Reggae Fever eta Big Time-kin!\nPublicado por Naken79 en 9:09 0 comentarios Enlaces a esta entrada\nRok'n Rolla Radio 80\nRok’n Rolla Radio saioan, Os Pontas brasildarren garage-soul instrumentala, The Sound Reason, The Neumans eta Smoggers azken 7 pulgadetakoak, Las Aspiradoras eta Los Infiernoren datozen lan luzeen aurrerapena, 60. hamarkadako punkaren hiru erakusle, The Cave Dwellers, Evil eta The Bees; hauen eredua jarraituz gaur egungo The Higher State eta The Thanes eta Shane MacGowanen ahotsa the Nipsen.\nZuzeneko emanaldi aholakatua Gasteizko Helldoradon, Moonshine Wagon, Dead Bronco eta Help Me Devil.\nPublicado por Edu en 17:50 0 comentarios Enlaces a esta entrada\nREGGAE FEVER 5.17\nGaurkoan berri eder batekin gatoz Reggae Fever saioan. Urte batzuk aste santuan ska jaialdirik gabe egon ondoren, Badalonatik Shanty Town Days jaialdia dator. Sowetoren 15. urteurrena ere ospatu dugu. Ez dira disko berriak falta: Briatore eta Ruben Lopez And The Diatones.\nPublicado por Naken79 en 16:59 0 comentarios Enlaces a esta entrada\nRok'n Rolla Radio 79\nZumaia eta Getaria artean, Planeixa izeneko zonaldean; eta Hendaia eta Donibane Lohitzune artean sortzen dira Euskal Herriko olatu erraldoiak. Pasa den urtarrilaren 7an Belharrak 20 metrotaraino altxatu zen. Mundu guztiko taldeak gonbidatu ditugu euskal Big Wavesak ezagutzera, baldintza bakarra surf doinu instrumental bat ekartzea…Hori guztia Rok´n Rolla Radio saioan.\nPlaneixako olatu erraldoia\nUrtarrilaren 7an erraldoi azaldu zen Belaharra\n20 metrotaraino igo zen Belharra\nPunta Galea, Algortan ere olatu erraldoiak\nPublicado por Edu en 9:41 0 comentarios Enlaces a esta entrada\nREGGAE FEVER 5.16\nGaurkoan larunbata pasatzeko bi plan ezinhobe eskaini dizkizuegu. Lehenengoa Lasarten, El Bar de Mau tabernan, Dj sesioa BIG TIME SOUND SYSTEM eta CAPITAN LAMBRETTArekin. Bigarrena Barañainen, egun osoko plana, Sustraian Records zigilu berriaren aurkezpen jaia. Zuek aukeratu!


Eskola Kontseiluaren konposaketa eta funtzionamendua %33-ak besterik ez daki.\nTamalez, gobernu erakundeekiko interes ezaren interpretazioa atera daiteke.\n20. eta 21. gaderetan oso erantzun gutxi jaso dugu.\nIkasleen erabateko eritzia da, ebaluaketa bileretan notak jarri eta talde bakoitzaren bilakaera aztertzen dela.\nGarbitasunari dagokionean, %54-ak Institutoa garbia dagoela dio.\n%85-ari guztiok zikintzen dugu erizten zaio eta %13-ak batzuk bakarrik erantzuten dute.\nZazpigarren galderan emandako erantzunarekin erlazionaturik, hondaketa egiten duen berak ordaindu behar luke %69-aren iritzian; %20-ak gela osoak ordaindu beharko lukeela dio eta ikaslego osoari dagokiola ordainketa pentsatzen du %16-ak.\nGestio administratiboaz ez du inongo zalantzarik %72-ak, baina batzorde ekonomikoan ikasleen ordezkaria dagoela %16 batek bakarrik daki.\nIkaslegoaren %46-ak garrantzitsutzat jotzen du irakasle eta gurasoen arteko harremanak eta hauen indartzea ere komenigarria litzatekeela.\nGarrantzi gutxikoak direla dio %23-ak eta, zoritxarrez, %17-ak alperrikakoak direla erantzun du (9. irudia).\nLehenengo kurtsoan, %54-ak b aukera (garrantzitsuak) hartu du.\nBigarren kurtsoan eritzia ez dago bateraturik berriz, %24-ak garrantzi gutxikoak direla dio eta %27-ri alperrikakoak direla iruditzen zaio.\nHirugarren kurtsoan, inork ez ditu beharrezkotzat hartzen irakasle eta gurasoen arteko harremanak; aldiz, %48-ak garrantzitsuak direla onartzen du, %28-ak garrantzi gutxikoak eta %22-ak alperrikakoak.\nEra berean, ekintza horietan ikaslegoaren %40 batek bakarrik hartzen du parte.\nIkasleek Institutotik kanpo ekintza ezberdinak (musika, atzerritar hizkuntzak, kirolak, eskulanak,...) burutzeko posibilitateak dituzte eta horregatik Institutoan behar hori ez aurkitzea da gerta daitekeena.


Uberan - Euskal Idazleen Elkartea - Asel Luzarragaren literatur gomendioak udarako\nAsel Luzarraga (Bilbo, 1971), 2003an ezagutu genuen, Hamaika ispilu ganbil lanarekin. Ordutik lan ugari plazaratu du, nobelak ia guztiak, genero anitzetan ausartuz: zientzia fikzioa, nobela distopikoa, teknonologia berriak, munduaren egoerari luzatutako begirada politiko zabal bat... haren istorioetan kezka sozial sakon batetik garatutako pertsonaiak topatuko ditugu, neurri handi batean. Denbora gutxian hiru lan ezagutu dizkiogu: Bahiketa (Txalapartarekin, ikus HEMEN elkarrizketa), Denboran zatika (Booktegirekin plazaratutako poesia lana) eta, berriena, Malthusen ezinegona (Elkar argitaletxearekin).\nLiburu kuttun bat:\nEgunen aparra, Boris Vianena [itzultzailea: Ramon Etxezarreta]. Urte asko joan dira irakurri nuenetik, 24, eta oraindik etortzen zait maiz burura Boris Vianek sortu zuen Paris ezinezko eta zorabiozkoa. Liburu honetan surrealismoaren itsasoan murgildu zen Boris Vian, eta hala mundu arrotz eta zentzugabe batean barnerarazi gintuen gu. Arrotza eta zentzugabea gure ohiko ikuspegitik, Hamelingo txirulariak legez, liluratuta eroango baikaitu gure gizartearen hainbat miseriaren muinera. Ikaragarria bezain irrigarria, sortu eta moldatu gaituen mundua bezala.\nOtra vez el mar, Reinaldo Arenasena. Latinoamerikako literaturak eman duen idazlerik onenetakoa eta batez ere askeena izan arren, edo horrexegatik, beharbada, ez da erraza kubatar idazlearen liburuak aurkitzea. Gogoangarria da osatu zuen pentalogia osoa, baita handik kanpoko El mundo alucinante eta, batez ere, El portero ere. Jazarpena ekarri zioten liburuek Arenasi ospea baino gehiago, baina haren ahotsa ez zen inoiz ezarritako moldeetara makurtu. Esan daiteke nahi duena egiten duela beti bere liburu bakoitzean, generoek ei dituzten arauei ezaxola. Otra vez el mar da agian sendoena. Giza miserietan barneratzeko bere maisutasuna galdu barik, haren askatasun grinak gobernu bihurtutako iraultzaren ajeak jarriko dizkigu begien aurrean. Gauza arriskutsu asko liburu bakar batean.\nIbaiertzeko ipuina, Oihane Amantegirena. Ez dakit iaz argitaratutako liburu bati nobedade ezan dakiokeen oraindik, baina bera da azken urtean euskal literaturan harrituen utzi nauen liburua, urteko ezustekoa. Oihane Amantegik mundu erreal bezain magiko batera garamatza, euskal letretan maiz alboratzen den gaitasun garrantzitsu bat gidari duela: irudimena. Haren idazkerari poesia dario, sentiberatasuna, eta neska gazte baten begietatik gizaki guztion arazoen aurrean jartzen gaitu. Ez da herioa -edo haren misterioa- erlijioak eraiki eta jainkoak asmatu dituen giza kezka nagusia? Mundu bat sortzea, imajinatzea, ez dago guztien eskura. Agian, errealismo magikoa maite dudalako sentitu naiz aldi berean etxe gozo eta ezagun batean.


Napartheid fanxinoteka, beste inon topatuko ez duzun bilduma, Artelekun dago erakusgai (3969 ale, 59 herrialde, 30 hizkuntza). Bideotekan bideoarte bilduma garrantzitsu bat dago, bertan Espainiako zein nazioarteko artista nabarmenen produkzioa aurki daitekeelarik. Zinema ez komertzialen filma bilduma dvdan ere badago. Pepe Espaliúk Artelekuri oparitutako liburutegi pertsonala mediatekan kokatua dago.\nOrdutegia: astelehenetik ostiralera, goizeko 10etatik arratseko 7ak arte.\nArtelekuko instalazioetan badaude halaber estudioak, dimentsio eta ezaugarri desberdinetakoak, artistei alokatzeko. Eskabidea gauzatzeko izen-emate orria bidali behar da zentrora, eta eskakizun espezifikoak bete.\nDokumentazio igorpena eta informazio orokorra eskatzeko:\n* Postaz: Arteleku Idazkaritza Kristobaldegi, 14 Loiola Auzoa 20014\n* Telefonoz: 943.45.36.62\nFaxez: Arteleku. Idazkaritza 943.46.22.56\n* Posta elektronikoz: arteleku@gipuzkoa.net


Huts baten ondorioz, europar hauteskundeetan bozkatzeko arazoak gipuzkoar askorentzat | Euskal Herria | KAZETA\n“Atzerrian bizi diren biztanleen hautesle-erroldan” agertzen diren 27.490 gipuzkoarrei maiatzaren 26an Europako Parlamenturako hauteskundeetan bozka emateko urratsak zailtzen ari zaizkie. Gutun-azal bat eskas da igorri dieten dokumentazioan, Naiz-ek jakinarazi duenez.\nKazeta|2019/05/20 14:00|0 iruzkin Eguneratua:\nGipuzkoako Hauteskunde Batzordeak igorritako dokumentazioan gutun-azal urdina falta da.\nIpar Euskal Herrian bizi diren gipuzkoar asko asaldaturik daude, maiatzaren 26an europar hauteskundeetan bozkatzeko behar duten gutun-azal urdina ez baitira jasotzen ari, Naiz atarian argitaratu denez. Boto-papera urdina izanik, gutun-azalak kolore berdinekoa behar luke, baina herritar hauek ez dute errezibitu. Horrekin bozkatuz gero, emandako botoa baliogabea litzateke.\nEspainiar Estatutik kanpo posta bidez bozkatzeko epea maiatzaren 21ean bukatzen bazen ere, arazo hauek azken mementoan epea maiatzaren 24ra luzatzea eragin dute. Beste aukeretako bat Espainiak Baionan duen kontsulatuan maiatzaren 22tik 24ra hautetsontzian bozkatzea zen eta kasu honetan ere, 26ra arte zabaldu dute bozka emateko epea. Bertan 11.307 pertsona daude inskribaturik, horietarik 5.866 gipuzkoarrak direlarik. Edozein gisaz, aitzinetik gutun-azal urdina lortu beharko dute kaltetuek.\nDirudienez, jatorriz bizkaitar edo nafarrak diren boto-emaileek dokumentazioa zuzen jaso dute eta ondorioz, gipuzkoarrak dira arazo hori dutenak. Gipuzkoako Hauteskunde Batzordeak egindako hutsa onartu du eta nahiz eta ondoko egunetan gutun-azal urdina igorriko duela jakinarazi duen, epeak aski estuak dira.\nEz da argi hutsak soilik Frantziar Estatuan bizi diren gipuzkoarrei eragiten ote dien edo hortik haragokoa den. Naiz-en arabera, Belgikan bizi den gipuzkoar batek ere oker jaso du dokumentazioa. Hala balitz, orotara 27.490 pertsona lirateke “atzerrian bizi diren biztanleen hautesle-erroldan” diren eta maiatzaren 26an bozka dezaketen gipuzkoar kaltetuak.


Euskarazko apustu berritua, transmedia eta lankidetza oinarri hartuta | Basque Country | Naiz\nEuskarazko apustu berritua, transmedia eta lankidetza oinarri hartuta\nSortzear da euskarazko irrati berri bat eta ez da ezerezetik jaioko, Info7ren esperientzia akumulatua dakar eta baita NAIZen baitan modu batera edo bestera elkarlanean jardun dutenen sinergiak baliatzeko eredu berri bat ere. Komunikabideen errealitate berriari nazio ikuspegiz, anbizioz eta begirada luzez begiratu nahi dion transmedia eredu berritua.\nIon T. BARRENA|01/01/2019 Updated at:\nMediabask, Kazeta, GARA eta NAIZeko kazetariak Info7 irratiaren agur festan. (Irantzu Pastor / Info7)\nInternetek hankaz gora jarri du komunikabideen jardute modua. Datorren urtean espero da, adibidez, interneteko hedabideek ohiko telebistak gaindituko dituztela audientzia mailetan. Aukerak ere sortu ditu, beraz, lehen txiki zenak askoz ere baliabide ekonomiko eta babes politiko handiagoak dituztenekin parez pare lehiatzeko. Hipotekek hor diraute, berezkoek (baliabide eskasiak, eredu aldaketa...) eta ezarritakoak (GARAren kasuan, adibidez, egozten zaion 'Egin'-en zorra). Hala ere, umiltasunez esan behar dela azpimarratu arren, «erresistentziatik garapenera igarotzeko aukera paregabea» dutela uste du Iñaki Soto GARAko zuzendariak.\nGARA, NAIZ, Gaur8, Hamaika Telebista, Mediabask, Kazeta eta Aztibegia (Info7ren sustatzailea) garatzen ari diren hausnarketak elkarbanatzeko Donostian pasa den astean egin zuten bileran bota zuen etorkizunari anbizioz begiratzen dion esaldia. NAIZen baitan modu batera edo bestera elkarlanean ari diren markak dira guztiak ere, erredakzio lana nola optimizatu ari dira hausnartzen bakoitza berean, eta bereziki euskara hutsez garatzen dituzten proiektuetan sinergiak baliatzeko aukeraz. Erronka handia da eta hausnarketa komunean jartzeko ariketa izan da.\nTransmedia, crossmedia, 360, cluster eta sinergia terminoak aipatu zituzten, besteak beste, «jende bera gauza asko egiten aritzetik denen artean gauza ezberdinak egiteko gai izatera» igarotzea da helburua, Sotoren hitzetan. Albiste den istorioaren eraikuntza prozesua partekatuz, «internet abiapuntuan jarrita», Iñaki Altunak (NAIZ) gehitu zuenez.\nPasa den asteko bilerako une bat. GARA, NAIZ, Kazeta, Mediabask, Aztibegia eta Hamaika Telebistako ordezkari eta kazetariak izan ziren norberak egindako hausnarketaren berri eman eta elkarbanatzen. (Jon URBE / FOKU)\n«Lehen ere baliatu dugu lankidetza hori Info7ren kasuan, orain proba pilotu horiek sistematizatzea da helburua», Maite Bidarteren (Info7-Aztibegia) esanetan. «Jauzi garrantzitsuak» emateko garaia dela uste du Iraia Oiarzabalek (GARA), «gure komunitateari eskaini nahi dioguna eskaini ahal izateko». Goizeder Tabernaren (Mediabask-Kazeta.eus) hitzetan «segur dena da internetek ematen dituela aukera asko euskarri ezberdinetan aritzeko» eta lankidetzarekin «gainditzen ahal ditugula baliabide eskasien traba eta aberasten ahal dugula gure edukia bai mamiz eta bai formaz».\nKonfluentziaz ari dira denak ere, erredakzioko lana elkarbanatzeaz, modu kooperatiboan sortzeaz, digitalizazioaren erronkari indarrez eusteaz, berrikuntzaz, internetez, ikus-entzunekoaz, hizkuntzen kudeaketa eta eredua eguneratzeaz eta euskararen esparruan apustu egiteaz.\nKuantitatiboki jauzia Info7 irratiaren itxieraren ostean sortzear den euskara hutsezko irrati berriak ekarriko du. Beste batzuekin batera Aztibegiak sustatu zuen EIZ da lizentzia horiek eskuratu dituena. Honen izenean Xabi Abasolok azaldu zuen irrati berriak duen anbizioa FMn ere lekua egin eta beste irratiekin parez pare aritzeko.\nHorretarako irrati berria ezin da soilik irratia izan, bere esanetan, «zaila da irrati batek gorputza, tamaina, hartzea soilik irratia eginda». Horregatik «hagitz interesgarria» da Maite Bidarteren ustez istorio berbera euskarri eta era anitzetan garatzeko ideia hori, «horrenbeste eduki izatera ohituta gauden neurrian antzua da gai baten bueltan soilik irakurtzea, ikusi ere egin nahi duzu irakurri duzun hori, eta entzun... batzuetan kafe batekin lasai irakurtzeko moduan zaudelako, baina beste batzuetan trenean zoazela jaso nahi duzu, bestetan bost minututan izan nahi duzu istorio hori eskura...».\nArgi luzeak jarrita, nazio ikuspegia ardatz, etengabe haziz joatea nahi luketen lankidetza eredu irekia dute buruan eta erreferentzia indartsu bat sortzea helburu. Horregatik, Abasolok dagoeneko elkarrekin aritu direnez gain, bestelako bidaideak batzeko aukera eta erabakia dituztela nabarmendu zuen; komunikabideen eremutik harago euskara, kultura eta gizarte eremuko aktoreei ere anbizio handiko erronka honetan modu batera edo bestera ekarpena egiteko aukerak eta bideak sortuz.\n«Klik» bat hizkuntza ereduan eta mamia ardatz\nIrrati berriak zuzeneko eragina izango du hedabideen esparruan dagoen euskarazko eskaintzan eta baita transmedia topagune hori elkarbanatuko dutenengan ere; kuantitatiboa irratiak sortuko duen edukiari loturik eta kualitatiboa ere bai har dezakeen pisuagatik. «Klik» bat eragingo duela uste du Iñaki Sotok. Hainbat inertzia aldatzeko aukera eskainiko duelako, adibidez, eta irrati berritik edo bertarako sortuko diren istorioek zuzeneko eragina izango duelako elkarlanean ari direnengan.\nBat dator filosofiaz eta denboraz transmediarako apustu hau NAIZ garatzen ari den berrikuntza prozesuarekin. Iñaki Altunak aurreratu zuen aldaketa estetikoa ere etorriko dela hurrengo urtean baina bereziki ibilmoldea aldatzeko lanean ari direla, erredakzioaren funtzionamendua eraginkorragoa izan dadin eta elkarlanerako aukerak bere osotasunean baliatzeko. Informazioa, mamia, hobeto lantzea izango dute helburu, «mamiaren trataera baita garrantzitsua, proiektu batean edo bestean hori ondo lantzen jakitea, hedabide ezberdinetan eta formatu ezberdinetan mami hori lantzeko aukera da berrikuntza prozesu honetan indartu nahi duguna».\nUn conductor de autobús, agredido en Hendaia\nPrimera reunión de la Mesa con la vista puesta en la investidura de Urkullu, ¿3 de setiembre?\nLos positivos en la CAV llegan a 338 y desatan la alarma en la consejera Murga\nLa UPNA aprueba un plan estratégico 2020-23 que pivota sobre la transformación digital\nMientras la OMS no garantiza vacuna, las compañías ya le ponen precio: de 16 a 31 euros\nSánchez hace apología del 78 ante sus bases: «La Constitución no fue una concesión»\nEuskal idazle gazteen uzta\nMachín: «El objetivo ineludible es mantener la categoría; soy ambicioso, pero también realista»\nEl ciclista Fabio Jakobsen se encuentra «estable» tras haber sido sometido a cirugía facial


X URTEA N.º 116\nDep. Legal SS. 1092-1959\nAGOZTUA (8) 1964\nBEROA! Bero asko egiten dauala-ta, onen-onena "kokakola" bat artu edo, Uriona-tarra bazara, obeto "kas" bat. Edo, erdi-billoizik ibilli, tela meez jantzita. Beiñik-bein, lanazkorik ez eroan, izerdirik ez badozu gura bota. Edo, beste zer bat be ba-dago: iñoiz otuten bajatzu, eskerrak emon zure Jaungoikoari beroagaitik. Iñoiz egin dozu ori? Ba, nire ustez, beroa gogo onez eroateko, orixe da onena. Askotan "kas" batek ez deutsu ezer-be egiten; erdi-billoizik ibilteko be, kontuz ibilli bear dozu, arriskuak dagoz-eta... A! Baiña, nok galerazoko deutsu eskerrak emotea Jaungoikoari berak emondako beroagaitik?\nITXAS-ONDARTZAK! Beste batzutan, bero asko egiten dauanean, onen-onena auxe izaten da: itxas-ondartza batera joan, eguzki ederra artu, astiune txiki batean uger egin, eta gero apetitua irigi, etxeko indiabak jateko. Jente askok egiten dau ori, bai gizonezko eta bai emakumeak be. Zergaitik, barriz, deadar egiten dabe abadeak pulpituetatik itxas-ondartzen kontra? Um! Zeozer ibilli bear da, bai, okerreko bidetik! Bai ete dakigu kristiñauok playa batera joaten? Ezta gatxa, ba, gizona! Kaletik zoazenean, auto batek zapalduteko arriskuan zagoz; etxe barruan zagozanean, etxea beera etorrita, il zorian egon zaitekez; itxas-ondartza batera zoazenean, barriz, bertan itota geratu zaitekez. Kontuz ibilli, ba! Peligroren bat ikusten dozunean, —ba-dagoz animaren peligroak!— kontuz ibilli, ta listo!\nURA! Antxiñako filosofoak esaten eben ura zala gauza guztien sustraia, gauza guztien barru-barruan ura aurkitzen zala beti. Eztakit orrenbeste dan edo ez, baiña badakit, udean batez be, ura derrigorrezkoa dogula, gorputzeko izerdia kenduteko batzutan, eta beste batzutan, beroa kenduteko, dutxa baten bidez edo uger-egiñik, itxasoa bera be ura da-ta. Begira, ba, zenbat irebaziko geunken udean, ura ikutu edo ikusten dogun bakoitzean, onagoak izateko asmoa artuko bagendu! Edo, asmoa artu bearrean, zeozer on bat egingo bagendu! Gure gorputzeko zikinkeri danak uretan itxiten dogun legez, zergaitik itxiten ez doguz gure animako zikinkeri guztiak —gorrotoak eta lizunkeriak— udeko ille beroetan? Eurak eroan daiezala danak!\nERRI-JAIAK! Kanpotik ikusita beintzat, esan leiteke gazte askorentzat agoztua, ta ude osoa, erri-jaien atzetik ibiltea dala. Batek be ez deutse iges egiten. Ta... zer? Ondo dagola, gero, iraillan, "kalabazak" ataraten ezpadabez barriro. Edo, gastu andirik egiten ez badeutsee gurasoeri! Ba, ez pentsa agoztua danik bizitzako ille azkenik. Agoztu ondoren, irailla dator; iraillaren ondoren, urrengoa, ta... ondoren, zu, ta ni, ta bestea, ta... JAUNGOIKOA!\nGaurko gaztediak alako deporte zaletasun andia ba-dauko. Baño, nik uste, ekibokazio asko izan geunkez deporte kontuan. Deporteak, beste gauzak lez, bere bide edo neurriak baditu, ta zoritxarrez malla orretatik urten ezkero makiña bat kalte erakarten dautsoz soziedadeari.\nArgi esateko, gaurko deportea itxua dala esan geunke, ain zuzen be. Oingoz ondotxo jakiña izango dozue Argentina ta Peru'k izan eben futbol partidue, ta baita aren amaiera garratza... Negargarria ta lotsagarria benetan! Nik esango neuke ogeigarren mendeko deportearen mantxa baltzena dala, ta baita gure soziedadearen ezaugarria deporte kontuan.\nIzan be, munduak asko aurreratu dau teknika ta beste arlo askotan, baña barruko pasiño ta griña gaiztoak zuzentzen ondiño antxiñako erromatar galduak letxe gabiltza. Ondo jakiña, aurrerapenak ez dauz gizon zuzenak ataratzen, ta askotxotan bai galdu.\nNon dago, ba, deportearen errotasuna. Deportea gizona entreteniduteko besterik ezta. Badituz gizonak astean zear lan askotxo ta bear-bearrezko dau sarritan eskape moduko tresna bat. Beraz, eskape oso ona dala uste dot deportea. Au deportearen oñarri edo base sakona: gizonaren ona. Gauza, ta askotan gatxa, oñarri onen deretxoak ez askatzea izaten da.\nDanok izaten doguz faboritoak, ta au be oso libre dala esan bear. Baño faboritoaren gañetik persona guztion dinidadea da ziur, ta iñortxok eztauko deretxorik besteen gustoak kritikatzeko, ta sarritan ez kritikatu bakarrik... baita lorrindu egiten dira.\nBitsa ezer ez [Olerkia]\nMendi tarteko sakonunetik\nerrekastoa jausika joian;\naren ispillu txukun-garbitan,\nlumaz eindako kabi antzean\napar mordoska ikusi zeitean.\nTxepetxak, goitik begiratuta,\nbits pillo aura oetzat artu zun;\nan dator egaz errekarantza,\nsasi oe artan murgildu yakun;\nbere gogara lo ein gurariz,\n"kabi" barruan bai pozik sartu.\nTxepetx gaizoa! Begi guzurtik\nkabitzat zeukan apar mordoska\nerditik ausi, ta beingo baten,\nerrekastoko ur otz artean\ntxori txikerra betiko ondatzen\nikusi gendun, biotz oiñazez.\nZenbat olakok, gaurko munduan,\nitxuraz eder, azalez txukun,\nbegiz jotean ager yakutzan!\nbarrutik, barriz, bitsa, ezer ez;\nkanpotik argi, barnetik illun,\ngiza-gogoa galtzeko izkillu.\nItxaso arazoetan, gaurtik gaur, aitortu bear da, atzeratuta dabillela Eliza, toki geienetan, beintzat.\nLenengo batean, ezan egiten askorik. Ezan ikusten be prolema askorik ez andirik. Gaur, barriz, beartasunak asko geitu dira, ta prolema orreek azaletik baiño eztoguz begiratuten, mamiña beste bat da.\nZeozer egiteko asmoa artu ezkero, ezin da batzutan portura joateagaz bakarrik konformatu. Ori, arraiñari ura emotea izango litzake. Arrantzaleen bizitza, ezta igaroten portuan. Portuan be bai, baiña ez bertan bakarrik. Aldi geiena itxasoan bertan egiten dau arrantzaleak. Orregaitik, ondoan datorren konklusiñoa auxe da: Eliza bera itxasoratutea.\nBeste batengandik entzutea baiño oba litzake, ta oba da, artez ikusi gauzak itxasoan bertan. Esango da ze, arrantzaleak berak erakutsi bear deutsazola bere prolemak Elizari. Pio XII-gnak diñonez: "Arrantzalea bera izan bear da apostolu jatorra." Baiña, arrantzaleak, askotan, ezin dauz itxasoan sortzen diran egoerak ondo agertu, ta ezta egoera oneek arrantzaleen barruan biztuten dabezan sentimendu guztiak.\nArrantzaleak eurak diñoenez, arrantzale guztiakaz batera biar egitea ezta ain onuragarria. Banakan-banakan ibiltea askoz be obea da. Personak eztira iñoiz be animaliak lez erabilli bear. Eta, arrantzaleak danak batera artutean orixe baiño eztogu egiten.\nArrantzaleeri, bakoitxari, sarritan, itxura txarra eukita be, gustaten jake bai ondo begiratuak izatea. Eta geiago begirada au Elizaren partetik bada.\nElizkizun kontuetan, azkatasun osoa nai dau. Izan dira, or-emen, iñoiz obligaziñoak paloka bete arazi egin dabezanak. Eztago ori baiño txarragorik gauzak aldrebestuteko. Lendik be naiko dabiltza naste-borrasteak armadoriak eta tostartekuak dirala-ta...\nElizak ba ete dauko errurik oraindiño ain txarto dagoazen gauza oneetan?\nArtez esateko, eztauko euki errurik orreetan, baiña Elizak eztaki geienetan egoera penagarri orreen barririk.\nBa-da ordua, tostartekuentzako dagozan antziñako legeak barrituteko. Asuntu onetan, armadoreak eurak konturatu bear dira gaurko bizitzak eskatuten dabezanakaz.\nElizaren soluziñoa gizonaren deretxoagaz batera doa. Ortik, gizonaren deretxoak kontuan artu bearra, eta ez bakarrik kontuan izan, euregatik gogotsu ta artez jokatu baiño, erdikeriak manda batera botata.\nOraindiño ezta ikusten Eliza ain ondo itxasoan, eztagolako ondo kakotua.\nElizaren zintzotasuna, arrantzale bakoitxaren zintzotasunagandik dator.\nEzin geinke egon geldi! Kia! Ezta pentzau be! Gaur Paris-en bagagoz, biar Pekin-en arkitzen gara eta areiñegun Australia-n bageuezan, gaur etxian topaten gara. Baña ezta arutz-onutz ibiltea bakarrik gaur ikusten doguna, kulturiak be jigantearen pausoak artu ditu.\nEgunerokoak, errebistak, irakurgaiak, erradioa, zinea, telebisioa. Mundua etzian. Naastea etxian. Oraindiño berrogetamar urte eztira 100.000 eguneroko ateraten zirela. Ezegon erradiorik. Ezta telebisiorik be. Gaur, 220 milloi eguneroko baño geiago ateraten dira. Zineak arnasa artu ezin leiken beste beteten dira.\nErtia, jakituria, olerkia masa guztien kulturia da. Egizko errebuluzioa! Industrialezko errebuluziñogan baiño berba gitxiago egingo da, baña garrantzi geiago dauko.\nIpiñi erradioa, zer entzuten dozue? "Biotza, biotza..." "Ai nire amodioa"... Joan zinera, zer ikusten dozue? Marylin Monroe-ren edo Sofia Loren-en ipurdikerak. Erosi liburu bat, zer irakurten dozue? "Begi urdiñezko neskatxa"... "Azkenengo mosua". Artu illeroko bat, zer dauko? Onen edo aren neskatxaren erretratu parregarri bat. Batu onek danok, eta ze urteten deutsue? Aragia. Aragia. Aragia.\nEta gu, kristauok garanok, zelan egon geinke besuak loturik munduko zirimiri negargarri au ikusita? Ezin geinke lukartu, bestela galduak izango gara.\nKristiñauak!, gaurko munduari gogor eldu bear deutsagu gure atzamarretan, leizazulo illunera jausi eztedin. Mundu obeagoa pozez itxoin bear dogu. Bier asko egin ezkero, etorriko da. Gure mundu onek Jainko bearra dau. Berak onbideratuko dau gure laguntasunarekin.\nNekazaritza-lurrak zer bear dau?\nIkusi dagigun zer bear daben landareak azi ta bizitzan indartzeko. Elementu asko artzen dabez beren bizitzarako, eta ia danak lurretik, zuztarren bidez. Lau dira bearrezkoenak: Nitrojeno, fosforo, potasa ta karea. Nekazariak beren lurrak gozatzean, lau ongarri oneek emon bear deutseez, eta onela saiatzen da. Lau elementu oneek dira nagusienak eta lantzen diran lur klase guztietan egoten dira, eta bearko egon, lurrak zeozer emongo badau. Beste elementuak be bear izaten dabez, eta badabe beren inportantzia, baiño bere neurrian emotea oso-oso gatxa izaten da.\nNITROJENO: Elementu onek landareak azi egiten dauz; landare mardul eta berde-illun dagozan tokian, nitrojeno ugari dagon señalea. Eta onetatik lar egon ezkero landareak azi asko azitzen dira baiño indarbakoak izateko arriskua dabe. Eta landare oneek, errez gaixotu ta ondatzen dira, azal bigunegia dakeelako.\nNondik sortzen dan nitrojenoa? Onetxek dira iturririk nagusienak: lurreko materia bizia ta gatz mineralak. Zatza ta "humus" dira lurrari nitrojenorik geien emoten deutseenak. Baiño ongarri onek berez emoten deutsen ongarria ez da neikoa. Orregatik utsune au betetzeko nitrojenozko ongarri mineralak emon bear jakoz. Ongarri mineral nitrojenozkoak, nitratozkoak ta amoniakozkoak izan leike. Nitratozkoak errez urtzen dira, eta bear dan moduan aprobetxatu barik, urak eroateko arriskua daukee.\nFOSFORO: Nitrojenoak landareak azi egiten dabezala esan dogu. Fosforoak barriz indartu egiten dauz. Ongarri onegaz asetako lurreko frutuak, oso aundi ta mardulak izan ezta be, alimentu geiagokoak dira, gozo ta indartsuagoak. Eta frutu oneek alimentutako persona ta ganaduak sanoagoak. Lur onetako landareak gaxoak ez dabez ain errez jo ta ondatzen.\nPOTASA: Fosforoa lakoxea da au be lurrarentzat. Orrek be obeagotu ta indartu egiten dauz. Landare bigunak dagozen lekuan, potasa gitxi dagozan señalea. Au ez da edozelan urtzen, baiña onetatik be lurrak asko gastatzen dau, batez be lurpeko landareak, zanaori, patata, ta abar.\nKAREA: Karea lurraren gozagarri ez ezik, landareen janari gozo be bada. Kare gabeko lurretan landare kaxkarrak izango dira geienetan. Baiña kontuz erabilli bearreko ongarria da karea: kare geiegiak ainbeste kalte egin leioke lurrari, orregatik lurra ondo ezagutu bear da karea bota baiño len. Eundik amar kararri daben lurrak kare gitxiegi daukee; eundik amarretik ogeira dabeenak, karetuta izan leikez; eta ogeitik gora dabenak neiko kare daukee. Ongarri au oso bearrezkoa da lurrarentzat.\nEzkondu ta kitto?\n"Ezkondu ta listo". Sarri entzuten dogun esaera okerra. Gaurko egunotako liburu asko leidu ezkero, auxe berau pentsau leiteke, ba liburu orreetan ezkondutakoan problema guztiak konpondu-ta geratzen direala esan geinke.\nEzkontza meta bat ala bizi modu barri baten asiera ete da ba? Meta izan daitean problemak be konpondu-ta itxi bear leukez. Baiña danok ondo dakigun lez, ezkondu ta gero problema aundienak eta garratzenak sortuten dira.\nMeta moduan artu ezkero, bizitz oso baten meta bezelan be ezin leiteke izan. Geien-geienez, ezkongai denporaren meta. Ezkontza, ba, bizi-modu barri baten asiera baiño ezta. Ezkontza Sakramentu bat da. Sakramentuak zeozertarako indarra emon bear dau, ta Sakramentu onetan, senar emazteak bakotxak bere ta biek euren perfeziñoa lortzeko indarra.\nIndarra zeozerren asieran ezartzen da, orixegaitik Sakramentu au bizimodu forma barri onetan be. Sakramentu orren bitartez senar emazteak egunero ta batasun aundiagoan bizi bear litzakez, egunero "ezkonduago" bizi.\nTa "ezkonduago bizi" edo "batasun aundiagoan bizi" izateak zer esan gura daben klaru dago: alkar benetan maite izan, bata-bestearen perfeziñoa topau, bestearen nekeak osatu, esate baterako, geuk geure buruaren alde egiten doguna beste geure ondoko orren alde be egitea, Jaungoikoaren amodioarren.\nEzkondutakoan pozik geure bizitza igaro nai badogu, ezkon aurretik zera geure begien aurrean euki bear dogu: beste geure lagun orren gorputz dotoreagaitik ezkontzen bagara, laster dotoretasun orregaz kantzau ta beste politagoren bat topauko dogula. Geure lagunaren biotza nai badogu, biotz orretan edan gura doguzan gozotasun orreek laster agortuko direala ta beste biotz baten billa asiko garala.\nBenetako ezkontzan, biak, bakotxa, bere arima bestearen arimeagaz Jaungoikoagan bat eginda, bestearentzat iñoiz agortuko eztan iturri biurtuko dira. Ba, ondo dakigun lez, Jaungoikoaren laguntza barik laburrak dira geure almenaren zabalerak.\nBata bestearentzat benetan baliotsu, naiz gorputz naiz arimaren bizitzan, izan gura badozue, derrigorrez ezkontzako Sakramentu ori zeuon bizimodu barri orretan bizi bear izango dozue. Orduan biok Jaungoikoagaz bat eginda biziko zarie ta biok alkarregaz, ba Jaungoikoarekin bat eginda dagozanak alkarregaz be derrigor bat egin bear dabe.\nDanok dogu egiaren zati bat\nEgia ez da iñoren monopolio. Egia osoa ez baiño guztiok daukogu egiazko zeozer. Egia zati bat. Esplikaziñoa? Erreza: Egia, biribilla dala esan daikegu, konparaziño bidez. Ara, pelota bat lakoa. Konforme? Guretariko bakoitxak alde batetik begiratuten deutsa pelota orreri bai, ta, jakiña, parte axe bakarrik ikusten dau. Axe bakarrik. Beste aldekoa ez, ezin daualako orraitiño. Egia osoa ikusi aal egiteko, pelota guztia ikusteko, ortarako, bakoitxak beste guztien begiak euki bear leukez. Eztok kondiziño makala, e! Ta, lortu lei. Ta ez ain gatx, gaiñera.\nBeste guztien begiak euki daiketazala nik? Bai, ba. Zelan? —itaunduko deustazu nunbait—. Ba-daukagu bide bat, bide bakarra, bearbada. "Pacem in Terris" enziklikak borondate oneko gizon guztiori eskatuten deuskuna. Ara: alkar-berbaketa.\nEta ain zuzen, auxe da gure artean ia oso-osorik falta dana. Bai gu gizonon artean, ta bai agintari ta menpekoen artean. Bearbada, ez gagoz ondo prepareta. Berbada. Baiña seguru, ez deuskue okasiño asko askorik be emon goikoak. Ezin ukatu ori. Ez deuskue okasiñorik emon prepareta ez gagozalako, eta ez gagoz prepareta okasiñorik ez deuskuelako emon. Zer egingo dogu, ba!\nGizonak, gizon danez ain zuzen, bere deretxoak ta bere eginbearrak daukoz. Asko. Orretariko bat auxe: egia-billaketa. Gizonak, edozein gizonak ori, eztauko egia billatuteko deretxoa bakarrik, ez. Obligaziñoa be ba-dauko-ta. Ara "Pacem in Terris"ek zer diñoan au dala-ta: "Egia billakerako libertadearen eskubideari, egia ori egunero zabalago ta sakonago billatuteko betebearra jagoko." Betebearra, ba. Garbi ta argi dakusgu emen auzia.\nEta deretxoa be bai. Eta guztiok diñogunez, xedea —azkena— lortuteko deretxoa daukonari, medioak ipiñi bear jakozala, atara orain kontuak. Eta medio bat —bearrezkoa, derriorrezkoa— alkar-berbaketa da, dudarik barik. Dialogoa. Ta ortarako entzuten ikastea dogu bearrezko. Gatxa da, ori bai, baiña zer egingo dogu, ba, bearrezkoa da-ta...\nGuztiok daukogu entzunak izateko eskubidea. Goikoak ta beekoak, ugazabak ta biergiñak. Agintariak ta menpekoak. Onekin demokrazia ulertu gura badozue, ulertu. Or konpon. Ori zeuen kontura. Beintzat, ori bearrezkoa dogu dialogoa euki daigun. Ostantzean ako egia izango litzaken bein HOAC-ko Boletin-ek iñoana:\n"Gizartean nonork egia espresatu ezin daikenean eta edozein oker edo guzur askatasunez ezin daitekenean konbatitu, orduan gauzak ezin dira ondo joan."


Zergatik aukeratu gure ikastetxea Batxilergoa egiteko? | Jesuitak\nZergatik aukeratu gure ikastetxea Batxilergoa egiteko?\nIkasleek beraiek azaldu dute zergatik aukeratu zuten San Jose Jesuitak ikastetxea Batxilergoko ikasketak burutzeko.\nGoi mailako ikasketen ezagutza esparruen arabera antolatutako ibilbide aberats eta malguak eskaintzen ditugu, ikasleak bere etorkizunean aukeran izango dituen unibertsitate gradu zein lanbide heziketa zikloen beharretara egokitzeko. San Jose Jesuitak Ikastetxean ditugun Batxilergoko modalitateak honako hauek dira:\nA) Zientziak eta Teknologia (Osasun Zientziak eta Zientziak Teknologikoak).\nB) Giza eta Gizarte Zientziak.\nGure Batxilergoaren hezkuntza-eredu pedagogikoaren oinarriak:\nBatxilergoan gure proposamen pedagogikoa lantzean, hurrengo oinarri pedagogikoak hartzen ditugu kontuan.\nBere kabuz ikasteko zein talde lanean aritzeko gaitasuna. Lana eta esfortzua lehenetsiz.\nBatxilergoan gure proposamen pedagogikoa lantzean, hurrengo oinarri pedagogikoak hartzen ditugu kontuan.Ulermen eta ikerketa metodo egokienak erabiltzeko gaitasuna sustatzea bilatzen dute, esperimentazioan oinarrituz.\nIrakurketaren ohitura eta interesa piztu, jendearen aurrean zuzen hitz egiteko edo adierazteko gaitasuna garatu.\nInformazioaren eta komunikazioaren teknologien erabilera arduratsua. Aurrerapen teknologikoen erabilera jesuita-tradizioaren ondarearekin uztartzea (PPI).\nTutore, irakasle zein pastoralisten taldeak kristau balioetan oinarritutako hezkuntza-estiloa bultzatzen eta sustatzen du.\nGure batxilergoa ikasle bakoitzak jarraitu beharreko bidera egokitzen da:prestakuntza-zikloak edo unibertsitate-graduak, ikasleen aniztasuna, behar eta profilen arabera.\nEMAN IZENA ATE IREKIETAN\nBgreen Ecological Festival. Gure ikasleek ikuslegoaren saria jaso dute


Garai bateko ezkontzak - Ahotsak.eus\nGarai bateko ezkontzak
Orduko ezkontzak tabernan ospatzen ziren. Zuriz janzten ziren emakume gehienak. Banketeetan ondo jaten zen. Ezkondu ondoren emaztearen etxean bizi izan ziren Ordiziako etxea bukatu arte. Etxearen izena aipatzen du. Bi seme-alaben aita da.
\nHizlaria(k): Gorostidi Zuaznabar, Migel\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ITS-003-014 kodeko bideoa nahi duzula aipatzea: ahotsak@ahotsak.eus\nOrduko ezkontzak tabernan ospatzen ziren. Zuriz janzten ziren emakume gehienak. Banketeetan ondo jaten zen. Ezkondu ondoren emaztearen etxean bizi izan ziren Ordiziako etxea bukatu arte. Etxearen izena aipatzen du. Bi seme-alaben aita da.\nData: 2008(e)ko urriaren 08a\nGaia(k): Familia eta harremanak » Lagunartea eta familia » Etxeko giroa , Familia eta harremanak » Bikote kontuak » Ezkontzak\n- Ta orduko bodak nolakok izaten zien, banketek eta itten zien?\n- Bai, bai, bai, bai. Bai. Ez dizut esango igual oain askotan aiñe jende izaten zanik, baiño bai, bai. Baiño ordun’e...\n- Ze izaten zan tabernan ala etxen itten zan familikokin?\n- Ez, ez, ez, ez, ez. Hoi gure gurason ta hoik ya bazkari berezik eta prepatuta ta hoik etxen itten zien, baiño ez, gure garaien ya, gure garaien ya restaurantetan-ta itten zan. Bai, bai.\n- Eta, zea, bodako trajek-eta, txuriz? o nola izaten zan? txuriz?\n- Bai, ya gure garairako danak danak igual ez arten e, baiño ya orduako gehienak bai, gehienak bai.\n- Eta janak eta? Banketeko janak eta?\n- Ba, bueno, esango dizut igual… seguruasko uain baiño igual arrai halamoduzko gauza batzuk igual eo, zerbait gutxixo izango zien, baiño bestela oain bezin ondo jaten zan ordun, e. Igual esango dizut, ba, esango nuke igual langostinon kasutan eo ez dakit ze eo, bueno, halamoduzko zea batzutan igual zerbait gutxixeo izango zan, baiño bestela, ba, bestela bazkarie izaten zan solomilloa ta hoi danetatik, ta oaingo estiloa, bazkarie. Oso ondo jaten zan ordun’e.\n- Eta ezkondu ta gero bizitzea noa jun ziñen?\n- Bizitzea, bueno, ba, Ordizin’e pixue arten bukau gabe zeon, ta andren etxen eon giñen, urtebete baten eo han eon giñen, Ordiziko pixue bukau arte.\n- Eta gero Ordizin jarri ziñeten.\n- Bai. Ta gero Ordizin bizi izandu gea, lehen kalen, eta oain ba… Oain dala hamasei urte hau erosi gendun. Lau… lau urte osotan, asten taillerren lanen arittu, eta zapatu ta jai, lau urten arreglau gendun o konpondu gendun etxe hau. Eta…\n- Zer zan leheno beste baserri bat zan?\n- Bai, hau basarri bat zan. Ta zeon... bueno, ez zeon hain gaizki’re, baiño ez zeon ondo.\n- Nola izena du honek?\n- Ta zenbat seme-alaba euki zittuzun?\n- Seme bat eta alaba bat. Berrogei urteko semea dauku eta hogeita hemezortzi urteko alaba.\nGaztetatik baserriko lanetan; patata nola ereiten zuten\nEzkondu eta Bilbora bidaian\nPilar-enearen etxe txikian bizi izandakoa\nGerra hasi zenean, aita hil zioten\nEzkontzaren inguruko ospakizunak


Abian azokaren IV. edizioa Armeria Eskolan egingo da - Armeria Eskola\nData Martxoak 20, 2019\nMartxoaren 27tik 29ra bitartean egingo da Armeria Eskolako patioan, Eibarren, ABIAN Lanbide Heziketa Azokaren laugarren edizioa. Erakusketa espazio bakar batean Debabarreneko Lanbide Heziketako zortzi ikastetxeetan eskaintzen diren heziketa ziklo eta prestakuntza-ibilbide ezberdinak bildu eta erakutsiko dira. Hurrengo ikastetxeek parte hartuko dute: Armeria Eskola, IMH Makina Erramintaren Institutua, Meka Lanbide Eskola, Kardala Akuakultura Eskola, Mutrikuko Institutua, Uni Eibar-Ermua, Eibarko Oinarrizko Lanbide Heziketarako Udal Institutua eta Ermua-Mallabiako Oinarrizko Lanbide Heziketarako Udal Institutua.\nHeziketa ziklo “maskulinizatuetan” nesken parte-hartzea sustatzearen alde ere hitz egin du, espezialitate zientifiko-teknikoetan esaterako emakumeek oso presentzia txikia dute oraindik eta, aldiz, laneratze-maila altua duten ikasketak dira.\nIkasleez gainera, publiko orokorrak ere zabalik izango ditu azokako ateak (gurasoak, orientatzaileak, langabezia egoeran dauden pertsonak…). Hitzaldiak eta tailerrak ere antolatuko dira, irekiak eta doakoak, interesa duten herritar guztiei zuzenduta.\n‘Txillardegi eta Korrika’ izeneko jokoa prestatu du Armeria Eskolak aurtengo 21. Korrika ediziorako\nMartxoak 31, 2019


Genevako hitzarmenak, 60 urte geroago | Consumer\nGenevako hitzarmenak, 60 urte geroago\n1949an sinatuak, oraindik ere indarrean daude gatazken ondorioak mugatzeko eta biktimak babesteko.\n1949ko abuztuaren 12an sinatu ziren Genevako Hitzarmenak, gerra-gatazka batean parte hartzen duten pertsona guztien ongizatea zaintzen duten lau tratatu: indar armatuetako zauritu eta gaixoak (I. Hitzarmena); itsasoan indar armatuen zaurituak, gaixoak eta naufragoak (II. Hitzarmena); gerrako presoak (III. Hitzarmena) eta zibilak (IV. Hitzarmena).\nBiktima guztiak babestea du helburu.' Gerren eragina mugatzen saiatzen dira, hori saihesteko ezer gutxi egin daitekeenean. Horregatik, nazioarteko zuzenbide humanitarioaren (DIH) giltzarritzat hartzen dira. “Genevako Hitzarmenak eta horien protokolo gehigarriak nazioarteko tratatuak dira, gerraren basakeria mugatzeko arau nagusiak biltzen dituztenak”, dio Gurutze Gorriaren Nazioarteko Batzordeak (CICR).\nGatazketan parte hartzen dutenak eta parte hartzen ez dutenak babesten dituzte, baina haien ondorioek eragiten diete: zibilak, osasun-langileak edo erakunde humanitarioetako kideak. Genevan sinatu zituzten, eta gaur, 60. urteurrenean, gai bat planteatzen da: Zenbateraino izan dira eta dira eraginkorrak?\nErretiroa edo indarraldia\nGenevako Hitzarmenak 1950eko urriaren 21ean sartu ziren indarrean. Sinatu eta urtebetera. Berrespen hori, gainera, apurka-apurka egin zen, eta hainbat hamarkadatan luzatu da. Hala ere, gaur egun, 194 estatu alde daude guztira, eta horrek esan nahi du Genevako Hitzarmenak unibertsalki aplika daitezkeela orain.\nAplikazio unibertsala du, baina onarpena mailakatua izan da eta hainbat hamarkada iraun du.\nGuztira 74 estatuk berretsi zituzten 1950eko hamarkadan, 48k 1960tik aurrera, beste 20k 1970etik aurrera, 20k 1980ko hamarkadan eta 26k 90eko hamarkadaren hasieran, “batez ere Sobietar Batasuna, Txekoslovakia eta Jugoslavia ohia desegin ondoren”. 2000. urtetik aurrera, beste zazpi estatuk itunekin konpromisoa hartu zuten.\nGure mundua ekimenak bultzatutako argazki-erakusketa bat. Sei hamarkada hauetan hainbat gatazka armatutan zauritu diren zibilak gogorarazten ditu zure ekintzak. Gogoratu, gainera, horiek osatzeko eta “gerren izaeraren aldaketara egokitzeko” onartu ziren protokolo gehigarriak.\n“Kritikari batzuek iradoki dute hitzarmenak erretiratzeko zorian daudela eta ez datozela bat egungo gerra-moduekin. Haren aldekoek diote arauak egokiak izaten jarraitzen dutela”. Horixe da CICRren laburpena. Elkarrizketa egin diote Knut Dörmann Batzordeko Dibisio Juridikoko buruari gai horri buruz.\nHala ere, Gurutze Gorriaren Nazioarteko Batzordeak egun hori aprobetxatzen du dei bat egiteko, “estatuek eta talde armatuek tratatutakoak hobeto bete daitezen”. Azpimarratu du xedapen juridikoek tokian tokiko errealitatea izan behar dutela, honela dio: “DIH erregulartasunez urratzen dela ikusten dugu”.\nArauak errespetatzearen alde egiten da, horrek gatazkei inolako laguntzarik eman gabe, horrela sufrimenduaren zati handi bat saihets baitaiteke. Genevako Hitzarmenak eta horien Protokolo gehigarriak pertsonak, zibilak zein borrokalariak, babesteko daude; beraz, CICRren lanean interferentziarik ez izatea eskatzen da: presoak bisitatzea, sorospen-lanak, familia bananduen bilera eta bestelako jarduera humanitarioak.\nNazioarteko zuzenbide humanitarioari dagokionez, “azken urteotako zalantzan”, Jakob Kellenberger CICRko lehendakariak argi eta garbi adierazi du arau horiek “egokiak izaten jarraitzen dutela” eta erronka nagusia oraindik “hobeto betetzea” dela. Horretarako, hori lortzen duten “bitarteko posible guztiak” aztertzeko konpromisoa hartzen du, baina “zuzenbidearen alderdi batzuk gehiago garatzeko” ere eskatzen du, eta, batez ere, nazioartekoak ez diren gatazka armatuei buruzkoak.\nUrteurrenaren inguruan Batzordeak eskatutako inkesta baten ondorioek gerrek eragindako herrialdeetan bizi direnen iritziak islatzen dituzte: Afganistan, Kolonbia, Filipinak, Georgia, Haiti, Libano, Liberia eta Kongoko Errepublika Demokratikoa. Inkestatutakoen %75ek, 4.000 pertsona inguruk, esan zuten mugak egon beharko liratekeela “borrokaldietan zehar borrokalariek egin dezaketenari buruz”, eta erdiek baino gutxiagok entzun zuten Genevako Hitzarmenen berri.\nLau hitzarmenetan agertzen da. 3. artikulua da tratatu guztietan errepikatzen den bakarra. Nazioarteko ez diren gatazka armatuetan jarduteko modua arautzen du (gerra zibilak eta barne-gatazkak), eta indargabetu ezin diren funtsezko arauak ezartzen ditu: "Hitzarmen txiki bat da, Genevako Hitzarmenetako funtsezko arauak formatu trinko batean biltzen baititu eta nazioarteko gatazketan aplikatzen baititu". Hauek dira arauak:\nEtsaitasunetan parte hartzen ez duten edo aurkariaren esku geratzen diren pertsona guztiak gizatasunez tratatzea.\nZaurituak eta gaixoak bildu eta haiei laguntzea.\nCICRren zerbitzuak gatazkan dauden alderdiei eskaintzea.\nGenevako hitzarmen guztiak edo batzuk indarrean jartzea, akordio berezien bidez.\nArau hauek aplikatu arren, gatazkan dauden alderdien estatutu juridikoa onartzea.\ngatazkak genevako hitzarmenak kri normas-eu urteak


Beratu musika jaialdiko kontzertuetako sarrerak salgai - Arrasate - Goiena.eus\nBeratu musika jaialdiko kontzertuetako sarrerak salgai\nAitziber Aranburuzabala Juldain 2018-03-02 13:28\nMaria Arnal i Marcel Bages-ek zabalduko dute Beratu jaialdia.\nMaria Arnal i Marcel Bages-en eta Delorean eta Lumi taldeen emanaldietarako sarrerak, Bibe.me atarian eros daitezke, zortzi eta hamar eurotan.\nMartxoaren 18tik 25era bitartean egingo du Oñatiko Udalak askotariko herriko eragileekin eta Ahotsenearekin elkarlanean musikagintza gertutik ezagutaraztea helburua duen Beratu jaialdia. Azken ukituak ematen ari dira, eta martxoaren 6an, martitzena, 18:00etan batuko dira berriz ere antolaketako taldeko kideak Eltzia gunean. Deialdia irekia da; hortaz, jaialdian lagundu gura duen edonor joan daiteke. Informazio gehiago: info@beratu.eus atarian.\nEskaintza zabala dakar Beratu-k, askotariko kontzertuak, adibidez. Emanaldi batzuk doakoak dira, baina ordaindutako sarrera izango dute aurkezpen egunekoak eta martxoaren 24an gaztelekuan izango denak. Bibe.me atarian eros daitezke, zortzi eta hamar eurotan.\nMartxoaren 25ean DJ makalak 6 eta 12 urte bitarteko haurrentzako APP Musika tailer bi egingo ditu gaztelekuan. Smartphonea edo tableta eta aurikularrak eraman behar dira. Izena emateko: info@beratu eus.


Albaitariek behin eta berriz diote hegaztikia jateak ez duela hegazti-gripea izateko arriskurik sortzen. | Consumer\nAlbaitariek behin eta berriz diote hegaztikia jateak ez duela hegazti-gripea izateko arriskurik sortzen.\nGogoan izan 60 edo 70 graduko edozein egoste-prozesuk gaixotasunaren birusa suntsitzen duela\nBadiola hedabideetan agertu zen Aragoiko Gorteetako Nekazaritza Batzordean, hegaztien gripearen eta horrek osasunean dituen arriskuen berri emateko. Aditu horrek esan zuen «laster Espainian fokuren bat aurki daitekeela». Kasu horretan, beharrezko diren hegazti guztiak sakrifikatzen saiatu beharko litzatekeela esan zuen; osasun-lerro bat egin; hegaztien mugimenduak eta irteerak saihestu, batez ere hezeguneetan; animaliak konfinatu, eta kanpoan haztea debekatu.\nAlbaitariak azaldu zuenez, hegazti eramaileak palmipedoak, migratzaileak eta urtarrak dira, eta horietatik 18 mota daude, besteak beste, ahateak, antzarak, kaioak eta zisne basatiak, «eramaile asintomatikoak», animalia «oso erresistenteak» baitira, baita oso patogenoak diren birusak ere, eta gaixotu eta sendatzera irits daitezke, eta, beraz, hegan egin dezakete.\nHorregatik, haren iritziz, Txinatik eta Asiako hego-ekialdetik Uralak gurutzatu eta Europako hegoalderantz jaitsi dira, eta agerraldi handia eragin dute Turkian, baita EBko eta Afrikako herrialdeetan ere, hala nola Nigerian.\nBadiola gripe aviar-eu hegazti-haragi


INDEPENDENTZIA HELBURU. 'El coronel Macia' filmatzen ari da Josep Maria Forn, ERC alderdia sortu zuen politikariaren inguruko lana\n«Mundu guztiak ezagutzen du Macia, baina inor gutxik ondo. Ikono bat da, baina ezezaguna». Halaxe uste du Josep Maria Forn zinemagileak (Bartzelona, 1928), eta horregatik Esquerra Republicana de Catalunya alderdiko fundatzaileari buruzko film egitea beharrezkoa ikusi du. El coronel Macia filmaketaren hirugarren astean da jadanik, eta oraindik beste lau beharko ditu Fornek nahi dituen plano guztiak lortzeko. Baina oraingoz «gauzak ongi doaz, arin behintzat». Josep Maria Forn berak idatzitako gidoia du atzean filmak. «1905ean militarrek Cu-Cut astekariari eraso egin zioten, duela 101 urte hain zuzen, eta gertakizun haiek Maciaren bizitza aldatu zuten». Zinemagileak aspaldian zuen buruan ERC alderdiko fundatzailea eta Generalitateko president-a izan zenari buruzko filma egitea, baina aurrekotuaren arazoak zirela medio beti atzeratu zuen. «Iaz filmatu nahi nuen gertakizun historikoen 100. urteurrenean, baina orain eginda ere pozik nago», dio Fornek.\nFrancesc Macia i Llusa Espainiako ofiziala zen -ez zen koronela, baina izenburua ulertzeko filma ikusi behar omen da-, eta Cu-Cut eta La veu de Catalunya-ko erasoak gertatzean 47 urte zituen jada. «32 urte zeramatzan ibilbide militarrean, baina jazotakoa ikusita, bere buruarekin krisialdi gogorra izan zuen». Eta krisialdi hori bere pentsamoldea aldatzeko bide izan zen. Aurrerantzean Kataluniako independentziaren alde ariko zen. «Maciaren inguruko eztabaida sortu nahiko nuke. Badakit estatutu berriaren kontuarekin bat egiten duela filmak, nolabait, baina aldi berean argi utzi nahi dut film hau fikzioa dela». Fikzioa izan edo ez, saihestezina da filma Kataluniako egungo egoera historikoarekin lotzea. «Ika-mika sortzen bada askoz hobe filmarentzat. Begira, proiektu hau duela hiru urte jaio zen, Katalunia lasaitasun oasi bat zenean, hiruko gobernua sortu gabe zegoenean alegia. Ostean, Espainiarekin izan behar genuen elkartasunaren eztabaida hasi zen, eta azken hilabeteotan agenda politikoan atera diren gai guztiek zerikusia dute El coronel Macia-n azalduko diren pasarte historikoekin».\nFilms de l'orient Josep Maria Forn beraren ekoiztetxea da egitasmoaren hauspo emaile nagusia, baina badira beste batzuk ere. «Ez nuen inolako erraztasunik aurkitu egitasmo hau aurrera ateratzeko, baina ni oso burugogorra naiz, eta aurrera egin nuen. Ez dut ezkutatzen Esquerra Republicana de Catalunyatik oso gertu ikusten dudala neure burua, baina hiruko gobernutik ez nuen erantzun onik jaso laguntza eske joan nintzenean. Generalitateko Lehen kontseilariak zazpi hilabete izan ninduen erantzun baten zain, eta ondoren ezezkoa izan nuen. Lehentasunak beste batzuk izango ziren nonbait. Azkenean, TV3 kateko zuzendaria aldatu zutenean, zuzendari berriak lagunduko zidala esan zidan, eta horri esker jarri gara martxan». Hala, Films de l'orient, Cinema i Televisio, Diafragma eta TV3 dira filma ekoitziko dutenak. «Baina egitasmo erabat pribatua da». El coronel Macia-k 2,5 milioi euroko aurrekontua dauka, eta TV3 kateak 500.000 euro ordainduko ditu, «antena eskubideak jartzeaz gain». Aurrekontuaren %85 Films de l'orientek hartuko du bere gain.\nABEL FOLK IZANGO DA MACIA. Pertsonaia historikoak fikziozkoekin nahastu ditu gidoian Josep Maria Fornek. Elisabeth Joyce kazetari irlandarra da istorioaren narratzailea, Molly Malcolm aktorea. «Pertsonaia hori neutrala da, eta gertatutakoaren berri modu objektiboan eman dezake». Gidoia idaztean Elisabeth Joyce izan da Fornen ahotsa. Macia militar eta politikariaren pertsonaia, berriz, Abel Folkek jokatuko du. «Katalanek bere historia ezagut dezaten baliagarria izango da filma, eta aldi berean, katalanak nor garen jakiten lagunduko dio beste aldeari», esan zuen joan den astean aktoreak. «Beste aldeak katalanak ulertzen lagundu dezake, baina ni ez naiz hain baikorra», zehaztu du zuzendariak. Lubakia «zabalegia» ikusten du Fornek.\nEdonola ere, historia errepikatzen ari dela uste du El coronel Macia filmaren arduradun nagusiak. «Egungo katalanek pairatu behar izaten duguna bizi izan zuen Francesc Maciak ere. Euskaldun asko abertzaleak diren moduan, bera ere abertzalea zen, baina Katalunian». Kataluniaren naziotasunaren oinarriak bizi-bizirik daudela uste du Fornek, baina estatutu berriaren inguruko egoerak Kataluniara «paranoia» ekarri duela dio. «Katalunian denek bozkatu nahi dute zerbait, baina ez dakite zer».\nFrancesc Macia i Llussak (1859, Vilanova i la Geltrù - 1933, Bartzelona) Katalunia independentziara eraman nahi izan zuen. Espainiako Armadan ibilbide militarrari ekin zion gazterik, baina 1905ean bere bizitza aldatuko zuten gertaerak jazo ziren: La Veu de Catalunya eta Cu-Cut hedabideei militarrek egindako erasoak. Bizipen horiek Kataluniak independentzia behar zuela pentsatzera eraman zuten, eta helburu horrekin babesa bilatu zuen Sobiet Batasunean. Handik laguntza jasoko ez zuela ohartzean, bere kabuz Katalunian esku-hartze militarra egitea erabaki zuen. 1926ean, Parts de Mollotik abiatu zen, mugaz beste aldetik, baina saio hura azkar indargabetu zuten. Macia atxilotu egin zuten, eta Belgikan erbesteratu zen. Ordurako, ordea, Katalunian babes sozial handia lortua zuen. Argentinan eta Kuban ere bizi izan zen. Habanan Kataluniako Alderdi Sepatarista Iraultzailea sortu zuen.


Bigarren leherketa izan da Kabul aireportuan lehen bonbardaketan 13 pertsona hil ondoren\nHasiera » Azken albisteak » Crimen » Bigarren leherketa izan da Kabul aireportuan lehen bonbardaketan 13 pertsona hil ondoren\nAfganistango azken berriak • Airlines • Aireportuko • Abiazio • Nazioarteko Azken Albisteak • Azken Bidaia Albisteak • Negozio Bidaiak • Crimen • Gobernuko berriak • Berriak • Segurtasuna • Turismo • Garraioa • Bidaiaren helmuga eguneratzea • Travel Wire News • Joerak • Hainbat Albiste\nInteligentzia txostenak azaleratu dira aste hasieran Kabisko aireportuan ISIS-K —Afganistanen Estatu Islamikoa afiliatuta— egindako eraso terroristak "berehalakoak" direla ohartaraziz.\nEztandek Kabuleko Hamid Karzai nazioarteko aireportua astintzen dute.\nLeherketak bonbardaketaren aurkako atentatuak direla dirudi.\nTalibanen arabera, 13 pertsona hil ziren lehen leherketan.\nPentagonoak esan duenez, gaur Kabul aireportutik gertu egin diren bi bonbardaketek "AEBetako eta hildako zibil ugari" eragin dituzte.\nGaur leherketa Kabuleko Abadiako Atearen ondoan Hamid Karzai International Airport, baieztatu du AEBetako Defentsa Saila John Kirby prentsa idazkariak esan du eztandak "biktima kopuru ezezaguna" eragin duela.\nTalibanen bozeramailearen arabera, itxuraz bonbardatutako atentatu suizidak gutxienez 13 hil zituen, tartean haurrak eta talibanen zaindariak.\nBigarren leherketa bat gertatu da Kabul aireportutik gertu dagoen Baron Hotel inguruan, leherketa handia gertatu ondoren, ebakuazio militarrak jarraitzen duen bitartean.\nBigarren leherketaren aurretik, Frantziako Enbaxadoreak Afganistanen zibilak ohartarazi zibilak Kabuleko aireporturako ateetatik "estalkia" har dezaten, bigarren bonbardaketa gerta daitekeela esan du eztanda handiaren berri eman ondoren, ebakuazio militarrak jarraitzen duen bitartean.\nDavid Martinon enbaxadoreak "premiazko" abisua bidali zuen ostegunean "gure Afganistango lagun guztiei", eta "bigarren leherketa posible dela" ohartarazi zuen. AEBetako agintariek esan dute lehen eztanda aireportuko suizida baten lana izan zela.\nHamid Karzai nazioarteko aireportuko eszena kaotikoa zen jada leherketaren aurretik, milaka afganiarrek, estatubatuarrek eta beste batzuek herrialdetik kanpoko irteera segurua bilatzen baitute abuztuaren 31ko epea baino lehen.


AFA-DFA - Barandiaran Bildumaren sortatik 20.a aurkeztu da: “Arabako Errioxako Enokultura Sarea”\nCurrent: Barandiaran Bildumaren sortatik 20.a aurkeztu da: “Arabako Errioxako Enokultura Sarea”\nBarandiaran Bildumaren sortatik 20.a aurkeztu da: “Arabako Errioxako Enokultura Sarea”\nJosu Ozaitak eta Edurne Urrestarazuk 2017ko Barandian Bekaren baitan eginiko lana da, eta foru aldundiak parte hartu du\nGasteiz, 2019ko urriaren 17a.- Gaur aurkeztu da Barandiaran Bildumaren sortatik 20.a; hau da, “Arabako Errioxako Enokultura Sarea”. Lan hori Josu Ozaitak eta Edurne Urrestarazuk egin dute 2017ko Barandiaran Bekari eta foru aldundiari esker.\nHauexek aurkeztu dute lana: foru aldundiko Kultura Saileko foru zuzendari Inma Sanchez Arbek, Jose Miguel de Barandiaran Fundazioko lehendakari Josemari Vélez de Mendizabalek, hango idazkari tekniko Zuriñe Vélez de Mendizabalek eta lanaren egileek.\nLana da Arabako Errioxari buruzko ikerketa antropologiko bat ardoaren bidez. Enologiaren bidez –baina guztia etnologian oinarrituta–, ikerketa antropologikoak Arabako Errioxako gizarte eta kultura testuingurua erakusten ditu ardoa ardatz hartuta. Edari hori eskualdeko protagonista handia da, jakina, baina mahastizain eta ardogileez gain, badira hainbat eragile ere elkarrekin eragiten: mendilerroa, mahastiak, teknologia, klima, kultura, historia eta identitateak, besteak beste, elkarri lotuta daude, eta, era berean, ardoari eragiten diote eta ardoak haiek eragiten ditu. Ikerketak elementu horietako bakoitza du oinarri, inguru geografiko horretan dagoen enokultura sarea ikusarazteko, xedea baita sakontzea haietako bakoitzean hausnarketa sakonak egiteko.


Proiektuak – Euskalerriko Eskautak\nEskauta ekintzailea eta sortzailea da. Ideiak, egitasmoak eta irtenbide alternatiboak sortzeko gauza eta hazkunde eta eraikuntza positiboko etengabeko prozesuan dagoena.\nHemen, proiektu batzuk.\nHemen duzue pasandan larunbatan egindako ekintzaren laburpena. Beste mundu bat eraiki behar dugu, mundu hobea. Itxaropena, elkartasuna, adiskidetasuna… pausu txikiekin, baina gelditu barik. Badakigu ekintza txiki bat dela mundu ero honetan. Horregatik jarraituko dugu bidea egiten, erakitzen, amets egiten, eskautak izaten. 3.000km baino gehiago falta dira helmugara iristeko eta zoritxarrez kilometro gehiago egingo ditugu...\nKitak Grezia bidean daude. Milaka kilometro egingo dituzte bere helmugara heldu arte. 350 kit hasiera berri bat emateko errefuxiatu kanpalekuetan daudenei. 200 gazte inguru egon ziren errefuxiatu kit hauen muntaian. Euskalerriko Eskautak koordinatutako ekintza da hau, Greziar eskautekin elkarlanean kitak kanpalekuetan banatzeko eta Scouts MSCko eskauten lankidetzari esker Greziara garraiatzeko. Beti prest!\nEkainaren 3an, larunbat honetan, 200 bat eskaut errefuxiatuentzat 350 RESTART KIT muntatzeko elkartuko gara Bilbon eta Gasteizen. Errefuxiatuek behar duten produktu desberdinekin osatuko ditugu kitak eta greziar kanpalekuetan dauden errefuxiatuengana zuzenduko ditugu. Greziara heltzen diren pertsonak bidai luze batetik datoz eta bidean gauza asko eta pertsona asko atzean utzi behar izan dituzte. Horregatik Greziako...\nEEA / EEB / Nabarmena / Proiektuak / Trebeak\n9 Abe, 2016\nLogroño Bidean Beleneko Bakearen Argia jasotzeko\nBeleneko Bakearen argia jasotzeko, Euskalerriko Eskautak-eko Trebeak, Logroño bidean daude. Beste urteetan bezala, Austriar ume bat Jesús jaio zen lekura joango da Beleneko Bakearen argia Pizteko eta europara ekartzeko. MSC-ko arduradun batzuk Logroñora ekarriko dute argia. Hurrengo egunetan Euskalerriko Eskauteko taldeak komunitateetara eramango dute argia. Delegazioak Bilbon eta Gazteizen partekatuko dute argia hurrengo...


Nerabeenak bai oporrak! - Otamotz : Otamotz\nIkasleek ia hiru hilabeteko oporraldia dute, baina uztailean behintzat Legazpi, Urretxu eta Zumarragako nerabeek ez dute aspertzeko astirik eduki. Izan ere, Urretxu eta Zumarragako Gazte Bidean zerbitzuak eta Legazpiko nerabe zerbitzuak hamaika ekitaldi antolatu dute. Azken ekintzak joan zen astean egin zituzten eta arduradunek balorazio positiboa egin dute. Urretxukoek eta Zumarragakoek txangoak egin dituzte, Donosti Cup futbol txapelketan parte hartu dute eta argazki lehiaketa batean parte hartu dute. Nerabeak Andoain, Zestoa, Pasaia eta Zumaian egon dira. Uztaileko hirugarren asteburuan Zumaiako Villa Luz aterpetxean egon ziren. Lau egun eman zituzten bertan. Eguraldi ona lagun, surf ikastaroa egin zuten, herriko bi hondartzetan bainua hartu zuten, Mutrikura itsasontzian joan ziren eta flysch-a ezagutu zuten. «Ez zuten aspertzeko astirik izan. Gainera, aterpetxean Donejakue Bidea egiten ari ziren atzerritarrak zeuden eta gauetan eurekin beste beste hizkuntza batzuetan hitz egiteko aukera eduki zuten», esan du Marije Elzo Gazte Bidean zerbitzuko koordinatzaileak. Bestalde, lehenengoz, Gazte Bideaneko neska talde batek Donosti Cup futbol txapelketan parte hartu du. Andoain, Donostia, Madril (espainiar Estatua) eta Amerikako Estatu Batuetako taldeen aurka jokatu dute. «Oso esperientzia polita izan da gazteentzat, txapelketa honek bizikidetza lantzeko eta beste kultura batzuk ezagutzeko aukera paregabea eskaintzen baitu». Gainera, Gazte Bideanek mugikorrarekin ateratako argazki lehiaketa antolatu zuen Zumarragako jaietan. Gazteek 200 argazki inguru aurkeztu zituzten. Lehiaketa Amalur Uzkudunek eta Andoni Clavok irabazi zuten. Bi gazte hauei mugikorrarentzako osagarriak oparitu dizkiete eta datorren urteko jaietako egitarauan eurek ateratako argazkiak erabiliko dituzte. Gazte Bidean lokala itxita egongo da abuztuan, eta irailaren 5ean irekiko ditu berriro ateak. Urretxuko eta Zumarragako udalen egitasmo honen helburua 12 eta 17 urte bitarteko gaztetxoen artean aisialdi hezitzailea bultzatzea da. Hori da ere Legazpiko nerabe zerbitzuaren helburua. Legazpiarrek ere oso ekitaldi bereziak antolatu dituzte uda honetarako. Irteerei dagokienez, Hondarribiko kanpalekuan eta Madrilen egon dira. Azpimarratzekoa da azken irteera hau nerabeen ekimenez antolatu dutela. Maiatzean proposatu zuten bidaia hau egitea, baina ezezkoa jaso zuten. Hala, 13 urteko neska talde batek, gurasoen laguntzarekin, sinadura bilketa bat egin eta antolaketaz arduratzeko prest agertu ziren. Hezitzaileek bidaiak helburu hezitzaileak izango zituela ikusi zuten eta baiezkoa ematea erabaki zuten. 33 lagun joan ziren Madrilera. Nerabeek hiru egun eman zituzten bertan. Lehenengoan jolas-parkean egon ziren, bigarrenean hiriburua ezagutu zuten eta hirugarrenean Santiago Bernabeu futbol zelaia kanpotik ikusi zuten, besteak beste. Gainontzeko ekitaldiak Legazpiko nerabe zerbitzuak antolatutako gainontzeko ekitaldiei dagokienez, gazteek izozki lehiaketa egin zuten eta kontsolekin jolastu zuten. Horrez gain, sukaldaritza eta zumba tailerrak eta gaubela egin zuten. Bestalde, Ocho apellidos vascos filma ikusi zuten eta ondoren filmari buruz hitz egin zuten. Bukatzeko, joan zen asteazkenean agur bazkaria egin zuten. Nerabe zerbitzuak irailean irekiko ditu berriro ateak.


Amasa-Villabona agenda - Tolosaldeko ataria\nErrebote plazatik, Amasa-Villabona\nSOS ostalalritza leloarekin manifestazioa.\nManifestazioa Errebote plazatik\nEl inconveniente Gurea antzokia\nBidea Ipar liburuaren aurkezpena. Unai Ugartemendia egileak eta Iker Karrera mendi korrikolari ohiak parte hartuko dute liburuaren aurkezpenean. Aurretik, Dani Sagastumek egindako dokumental laburra proiektatuko da. Sarrera doan.\nLiburu aurkezpena Gurea antzokia\nBidea Ipar liburuaren aurkezpena.\nUnai Ugartemendia egileak eta Iker Karrera mendi korrikolari ohiak parte hartuko dute liburuaren aurkezpenean. Aurretik, Dani Sagastumek egindako dokumental laburra proiektatuko da.\nUrtarrilak 23, larunbata\nZinea euskaraz. Haurrentzako emanaldia.\nElfkins Gurea antzokia\nBertso jarri musikatuak\nAmasako eliza, Amasa-Villabona\nBertso jarri musikatuak, auskalo zeinek jarriak. Eñaut eta Unai Agirre bertsolariak. Imanol Kamio musikariarekin batera. Sarrera doan.\nBertso jarri musikatuak Amasako eliza\nBertso jarri musikatuak, auskalo zeinek jarriak.\nEñaut eta Unai Agirre bertsolariak. Imanol Kamio musikariarekin batera.\nEl drogas dokumentalaren proiekzioa. Sarreraren prezioa: 3 euro.\nEl drogas dokumentalaren proiekzioa.\nSarreraren prezioa: 3 euro.\nUrtarrilak 28, osteguna\nKontzertua. Imanol Jazz\nImanol Jazz ikuskizuna. Karlos Gimenez eta Iñaki Salvador pianoan, Ainara Ortega eta Pettiren ahotsekin. Sarreraren prezioa: 8 euro.\nKontzertua. Imanol Jazz Gurea antzokia\nImanol Jazz ikuskizuna. Karlos Gimenez eta Iñaki Salvador pianoan, Ainara Ortega eta Pettiren ahotsekin.\nSarreraren prezioa: 8 euro.\nTxalo Produkzioak taldearen Konpromisoa. Joseba Apaolaza, Ramon Agirre eta Zuhaitz Gurrutxagarekin. Sarreraren prezioa: 12 euro.\nAntzerkia. Konpromisoa Gurea antzokia\nTxalo Produkzioak taldearen Konpromisoa. Joseba Apaolaza, Ramon Agirre eta Zuhaitz Gurrutxagarekin.\nSarreraren prezioa: 12 euro.\nEz dok ero. Tartean Teatroak ekoizten du. Mikel Martinezek eta Patxo Telleriak osatutako ED3 bikote artistikoaren ikuskizun berria. Mikelote eta Pantxo bikote artistikoa desegin da. Haien formula komikoa gastatua zegoen, eta belaunaldi berriek haien tokia okupatu dute. Pantxok ondo hartu du behartutako erretiroa. Eskenatokietatik urruntzeko gogoa zuen aspalditik, bizimodu lasai eta normalizatua desiratzen zuen, artearen eromenetik urrrun. Mikelotek ez du bukaera onartu nahi. Antzerkiaren pozoia sakon errotuta dago bere zainetan. Eta pozoi horrek burua galtzeraino eramango du. Egun batean Mikelote, “antzerkilari andante” estrafalarioa, Pantxoren bila joango da, trasteak prestatu eta Euskalerrian barna joateko, herriz herri antzeztera, “Euskal Antzerkiak Behar Gaitu” uste inozoarekin. Horrela ibilbide fantastiko bat egingo dute Euskal Herrian zehar, hamaika abentura ero biziz. Mikeloteren imaginazioak sorturiko pertsonaia harrigarriak ezagutu eta egoera korapilatsuetan endredatuko dira.\nAntzerkia Gurea antzokia\nEz dok ero.\nTartean Teatroak ekoizten du. Mikel Martinezek eta Patxo Telleriak osatutako ED3 bikote artistikoaren ikuskizun berria.\nMikelote eta Pantxo bikote artistikoa desegin da. Haien formula komikoa gastatua zegoen, eta belaunaldi berriek haien tokia okupatu dute.\nPantxok ondo hartu du behartutako erretiroa. Eskenatokietatik urruntzeko gogoa zuen aspalditik, bizimodu lasai eta normalizatua desiratzen zuen, artearen eromenetik urrrun. Mikelotek ez du bukaera onartu nahi. Antzerkiaren pozoia sakon errotuta dago bere zainetan. Eta pozoi horrek burua galtzeraino eramango du.\nOtsailak 21, igandea\nAntzerkia. Ez dok ero\nEz dok ero ikuskizuna, Patxo Telleria eta Mikel Martinezekin.\nAntzerkia. Ez dok ero Gurea antzokia


Argazkia sra polaroiska\nBizirik irautea alde ugari dituen arte multidisziplinarioa da, diziplina askotako teknikak ezagutu behar baitira bizirik irauteko. Teknika horien bidez, bizitzan moldatzea lortuko dugu, dituen baliabideak ezagutzea eta erabiltzea eta, aldi berean, arriskuak saihestea. Hala, ere, ez gaitezen engaina. Inor ez dago erabat prest bakarrik eta utzita egoteak dakarren buru eta emoziozko talka bortitzari aurre egiteko. Bizirik irauteko teknikak lagungarri izango zaizkigu inguruneari garaitzeko, baina etsairik makurrena gure baitan dugu.\nEuskara, Gaztelera, Ingelesa


Hizkuntza txikien bidez hezkuntza handi egiten | erritarrak | GAUR8\nHizkuntza txikien bidez hezkuntza handi egiten\nWikipedia edukiz betetzen aritzen diren mundu osoko hezkuntza arloko pertsonen topagune izan zen iragan asteburuan Donostia, elkartrukerako espazio. Molde askotako ekimenak antolatu ziren, aldebiko helburudun hausnarketari bide emanez: Wikipedia hezkuntzan txertatzea eta hezkuntzak Wikipedia aberastea.\nPasa den asteko ostiralean Donostiako udaletxearen atarian izandako jatorri ezberdineko pertsonen joan-etorriak zur eta lur utziko zuen seguruenik bertan gertatzen ari zenaren berri ez zuen oro. Sarrera-atea gurutzatzen zutenek, aterkiak plegatu eta harrera-mahaira jotzen zuten, ekitaldian izena eman zutela egiaztatzera. Bitartean, udaletxeko atondoan harrabots berezi bat sortu zen, ahots eta hizkuntza desberdinen joskerak eragindako ahozko nahaspila bat, asteburu osoan Donostiako eguratsean sumatu ahal izan zena. Euskal Wikilarien Kultur Elkarteak (EWKE) antolatutako “Wikimedia+Education 2019” konferentziaren irekiera ekitaldiaren zain zeuden 50 herrialde desberdinetatik etorritako 130 gonbidatuak. Irekiera ekitaldia ondorengo bi egunetan gertatuko zenaren gosegarri izan zen, konferentziako parte hartzaileek hitzaldiz, tailerrez eta elkartrukerako espazioz betetako asteburu frenetikoa baitzuten aurretik.\nWikipedia informazioa libreki trukatzeko plataforma izaki, konferentziak ere horixe bera zuen itu: Euskal Herritik kanpoko esperientziak bertara ekarri eta bertakoak mundura zabaltzea. Hezkuntza izan zuen ardatz ekitaldiak, eta, hain zuzen ere, hezkuntzan Wikipedia nola txertatu premisatik abiatuta ondu zituzten hausnarketak eta konpartitu esperientziak, askotariko gaien inguruko hizketaldiak izan baziren ere.\nIrekiera ekitaldiaren aurretik, konferentziaren antolatzaileak gora eta behera aritu ziren, lan eskerga eginez, eta asteburua igarota Tabakaleran GAUR8rekin elkartzean zuten neke-aurpegiek argi iragartzen zuten peto-urdinak gelditu gabe ibili zirela konferentziaren hasieratik amaierara. Hala ere, esfortzuak merezi izan zuela baietsi zuten Aiora Mujika eta Galder Gonzalez EWKEko kide eta konferentziaren antolatzaileek. «Gure helburua zen konferentzia baliatzea bi urteko prozesu honetan egindakoaren balantzea egiteko, ikasteko kanpoko esperientzia batzuetatik eta guk ere aurrera begira gure proiektua indartzeko», azaldu zuen Gonzalezek.\nOrain bi urte abiatu zuten proiektuak, izan ere, hezkuntza eta Wikipedia uztartzen ditu. Lakuaren finantziazioarekin jarri zuten martxan, eta egun Euskarazko Wikipediak duen proiektu garrantzitsuena da. Programaren izena luzea da (“Kalitatezko mila artikulu 12-16 urte bitarteko ikasleentzat”), baina bere funtsa egoki laburbildu du Aiora Mujikak: «2017an egin genuen hitzarmena Eusko Jaurlaritzarekin, eta ordutik bi gauza lotu ditugu. Batetik, begiratu genuen Heziberri curriculumaren arabera, zer eduki barneratu behar dituzten derrigorrezko hezkuntza amaitzen duten ikasleek, bukatzean zer jakintza izan behar dituzten jakiteko. Bestetik, Euskarazko Wikipediak zituen hutsuneak identifikatu genituen».\nHala, unibertsitateko ikasleekin aldebiko proiektua martxan jarri zuten. Alde batetik, ikasleak Wikipedia editatzeko trebatu zituzten, eta, bestetik, ikasleei unibertsitateko eduki akademikoak barneratzeko molde desberdin bat eskaini zieten, Euskarazko Wikipedia eduki berriekin jantziz. Hezkuntza proiektuak emandako emaitzak nabariak dira. «Bi urteotan 2.000 ikasle inguruk hartu dute parte egitasmoan eta bi milioi hitz baino gehiago idatzi dituzte, Euskarazko Wikipediaren edukien %5», zehaztu du Gonzalezek.\nBadago uste zabaldu bat, hala ere, esaten duena Wikipedia ez dela hezkuntzarekin bateragarria, fidagarria ez izanagatik. Horregatik, irakasle askok Wikipedia erabiltzea debekatzen diete ikasleei. Alabaina, badago egitate bat, Gonzalezek mahai gainean jarri duena: «Kataluniako Unibertsitate Irekian egindako ikerketa batek demostratzen zuen ez bakarrik ikasleek, irakasleek ere erabiltzen dutela, eta esaten zuten Wikipedia unibertsitatearen pornoa dela, inork ez dizu esango kontsumitzen duela, baina denek erabiltzen dute».\nKonferentziara profil oso ezberdineko jendea agertu zen; batez ere, hezkuntza munduan eta hizkuntza gutxituen arloan dihardutenak. Guztiek izan zuten EWKE egiten ari denaren berri, are, askok miresmenez begiratzen diote Euskal Herriko Wikimediari. Euskara hizkuntza txikia izanagatik ere, euskarazko edukiek badute tokia nazioarteko plataforma horretan. Artikulu kopuruan 40. hizkuntza dela euskara azaldu zuen Galder Gonzalezek. «Hizkuntza aktibismoagatik da. Izan ere, begiratzen badugu Wikipediako editore kopurua mila hiztunekiko, galesa, euskara edo asturiera bezalako hizkuntzak dira lehenak, hizkuntza gutxituak guztiak ere».\nHala, ekitaldiaren «plus» bat izan zen, Mujikaren arabera, euskara izatea erabilitako hizkuntzetako bat, Wikimediaren inguruan egin diren gainontzeko nazioarteko ekitaldietan ingelesa izan baita hizkuntza bakarra. Konferentziari amaiera emateko, Korrikarekin bat egitera irten ziren kalera.\nArgentinako diktadura, komunitatean idatzita\nLuisina Ferrantek Wikimedia Argentinako Hezkuntza eta Giza Eskubideak atala koordinatzen du. Eskoletarako eta unibertsitateetarako eduki akademikoa sortzen du talde horrek, «bereziki giza eskubideen urraketak eta Argentinako azken diktadura militarrari buruzkoak», azaldu du. Bestalde, Argentinako irakasleei kurtsoak ematen dizkiete, Wikipedian editatzen ikas dezaten eta jakintza hori ikasgeletara eraman dezaten. «2014an ekimena martxan jarri genuenetik, 700 ikasle baino gehiagok egin dute kurtsoa eta 1.000 artikulu baino gehiago hobetu dituzte dagoeneko gaztelerazko Wikipedian», esplikatu du Ferrantek.\nEskoletan zein unibertsitateetan Wikipedia editatzen irakasteaz gain, «Wikipedia irakurtzen» ere irakasten dute Argentinan. Era berean, proiektuaren helburua da «esparru akademikoan Wikipedia ez dadila ikusi etsai modura, baizik eduki librea sortzeko baliabide gisa».\n«Wikipedia bizirik dagoen organismo bat da. Beharrezko baliabide bat, eta une oro duzu berau hobetzeko askatasuna. Gainera, atzetik dagoena komunitate bat da, ez ordaintzen dizun nagusi bat. Uste dut hori dela garrantzitsuena», esan du Ferrantek.\nHemeretzi bide, Taiwaneko aniztasuna bultzatzeko\nTaiwan «kultura anitzeko» herrialdea da, hala diote Huang Chi-ping eta Lim Siu-theh irakasleek. Cheng-chi Unibertsitateko Azterketa Aborigenen Zentroan lan egiten dute, Taiwaneko hizkuntza gutxituei bultzada emateko helburuarekin. Wikipedia ere horretarako baliatzen ari dira.\nWikipediak hemeretzi hizkuntza gutxitu –txikienak 500 hiztun ditu, handienak 200.000– onar ditzan lanean ari dira, frogatu behar baita egiaz hizkuntza horiek gaur egun ere erabiltzen direla. Bada, horietatik hiru hizkuntzak «ia-ia» lortu dute dagoeneko informazio libreko sarean Wikimedia orria izatea. «Taiwanen, populazioaren %2 soilik da aborigena, eta, komunitate horren barruan, 16 tribu daude», azaldu du Lim Siu-theh irakasleak.\nZailtasunak zailtasun, pozik daude Cheng-chi Unibertsitateko Azterketa Aborigenen Zentroko bi irakasleak, herrialdeko «politika asko aldatu» baita azkenengo 30 urteetan eta «ikerketarako diru gehiago jartzen ari baita Gobernua». «Orain, ikasleek hezkuntza elebiduna jaso behar dute derrigorrez», azaldu du Huangek.\nHala ere, ohartarazi dute aldaketak «oso geldoak» direla eta Wikipedian aktiboki parte hartzen ari direla, «hizkuntzok poliki-poliki gara daitezen eta indarra har dezaten».\nGalesez historia idatziz, Galesko identitatea eraiki\nMundua kolorez josita dago eta Gales kolore horietako bat da», nabarmendu du Robin Orwain Wikimedia Wales-en arduradunak. Kolore hori zaintzeko lanean dabil Wikipedian, uste duelako garrantzitsua dela «Galesen historia guk geuk idaztea, ez beste inork».\n«Elkarbanatzea» maite du berak, eta badaki arriskutsua dela munduko hizkuntza txikiak «sistemaren» esku uztea. «Beraz, bila badezakegu beste moduren bat gure identitatea sendotzeko, egin dezagun. Wikipedia horretarako tresna da niretzat», dio irribarrez.\nGalesera zabaltzeko grina dauka Orwainek, eta horretarako ere baliagarria zaio informazio libreko plataforma. «Ikasle gazteak Wikipedian informazioa bilatzen ari dira, eta behar dute informazio hori galeseraz izan», aldarrikatu du.\nGainera, nabarmendu du «mundua oso azkar mugitzen dela», eta liburu batean argitaratutakoak aise «fosilizatzen» direla. Wikipedian ez da hori gertatzen, ordea: «dinamikoa da».\nEuskarazko Wikimediak egiten duen lana «inbidiaz» begiratzen du galestarrak. «Hiztun kopuru antzekoa daukagu, baina euskaraz galesez baino hiru aldiz artikulu gehiago daude, wikilari gehiago daude-eta Euskal Herrian. Beraz, etorri naiz zuengandik ikastera».


Ulibarri Euskaltegia » EUSKARAREN ERABILERA SUSTATZEKO MINTZAKIDE PROGRAMAREN BIGARREN EDIZIOA HASIKO DA\nMintzakide\t| 2009(e)ko octubrek 14\nBilbao, 2009ko urriaren 15a. Mintzakide Programaren lehen edizioaren arrakastaren ondoren, Bilboko Udaleko Euskara Sailak martxan jarriko du euskararen erabilera sustatzeko ekimen ludiko berritzaile honen bigarren edizioa.\nProgramaren lehen edizioan 60 bikote baino gehiago sortu ziren eta gehienek esperientzia errepikatzeko asmoa adierazi zuten.\nEkimenak euskararen erabilera sustatzea eta indartzea du helburu. Horretarako, bikoteak osatuko dira pertsona bakoitzaren ordutegia, zaletasunak eta interesak kontuan hartuta. Hortaz, programan parte hartu nahi dutenek galdera batzuei erantzun behar izango diete izen-emateko inprimakietan.\nBestalde, euskaraz mintzatu eta maila hobetu nahi dutenak eremu akademikotik kanpo euskaraz aritu ahal izango dira, naturaltasunez eta hizkuntzarekin gozatuz.\nPrograman izena eman nahi dutenek izen-emateko inprimakiak jaso ditzakete Ulibarri Euskaltegian (Gardoki kalea, 3. 94 416 24 72 telefonoa) edo www.ulibarri.org web orrian. Izena emateko epea urriaren 16an hasiko da.\nMintzakideren bigarren edizioan parte hartzen duten EHUko ikasleek amortiza ditzakete aukera askeko kredituak, zer titulaziotan dauden matrikulaturik kontuan hartu gabe.\nHorrela, Mintzakide programan 15 ordu eman dituztela frogatzean kreditu bat emango zaie. Ziklo bakarreko titulazioetan gehienez ere 20 kreditu emango dira, eta ziklo biko titulazioetan 30 kreditu.\nHonen bitartez, Euskal Herriko Unibertsitateak bermatuko du Euskara Sailak eta Ulibarri Euskaltegiak martxan jartzen duten programa.\n« ESKERRIK ASKO MINTZAKIDEA MINTZARAZI: Gora Santo Tomas!! »


...mateko, idazki bat igorri beharko zaio alkate udalburuari. Idazki horretan, botoa eskuordetzan lagatzen duenaren izen...\nBelgikako bitartekariak lanari eutsiko dio, erregeak ez baitio onartu dimisioa. Egilea(k) SOKARROS, Allande. Berria, Euskal Editorea SM 2011 (2)\n...nak gehiengoan diren erraztasunerako sei udalerritan udalburuaren izendapena Flandriako eskualdearen eskuduntza izango da, ba...\n...go lukete Bruselan edo Flandrian botoa emateko.o Udalburuen hautaketa. Frantses-hiztunak gehiengoan diren erraztasunera...\n...lagoa» izan da bilakaera. 2007ko bozen ostean, udalburuen %19,9 andreak dira, eta 906 emakumek hartu zuten zinegotzi ...\nPublikoa zein pribatua izan, Alardean parte hartzeko eskubidea. Egilea(k) LEKUONA IZETA, Garikoitz. , Udako Euskal Unibertsitatea 2005 (1)\n...ark Hondarribiko Alkatearen izaera, hiri hartako Udalburu izateaz gainera AlardekoJuntako kide ere bazelako, eta bere...\nRamon Labaieni elkarrizketa. Egilea(k) MURUA URIA, Imanol. Jakin, Jakinkizunak S.L. 2013 (2)\n... ezik aitona ere izanak baitziren jaioterriko udalburu.\nZer moduzko udalburua izan zen Ramon Jauregi?


BAT To Tokio: 'Huts egiteak, tokirik ez' - basqueteam\n28egunak 2orduak 47minutuak\nTiro olinpikoa 31\nBAT To Tokio: ‘Huts egiteak, tokirik ez’\nAtal hau tiro olinpikoari buruzkoa da, eta hiru protagonista ditu: Juan Jose ‘Kako’ Aramburu, Fernando Michelena eta Ager Solabarrieta. Hirurek kirol minoritarioa aukeratu dute, horretan huts txikiena egiteak sistematik kanpo geratzea eragin dezake. Ager Solabarrieta eta Fernando Michelena tiratzaile paralinpiarrei ezintasunek ez diete maila gorenean lehiatzea eragozten. Beraiek esaten duten bezala, zeure buruaren aurka lehiatzen zara eta garrantzitsuena da presioa eta urduritasuna eramaten jakitea.Fernando eta Agerrek bezala, burua hotz izatea beharrezkoa dela esaten du Aramburuk. Kontzentrazioari eustea ezinbestekoa da akatsik onartzen ez duen diziplina baten gorenean jarraitzeko. 2011n Munduko txapeldun izan zen ‘Kako’.\nAitor Gorrotxategik zazpigarren postuan bukatu du Szegedeko pistako piraguismoko Munduko finala. Estropada ona egin duten arren, ontzi gaztea osatzen du Irungo palistak Marti, Vazquez Llenin, eta Monteagudorekin eta oraindik falta zaie K4-1000 metroko onenen artean egoteko, maila oso altua da eta. Orain atsedena hartuko du Gorrotxategik bere ikasketetan arreta jartzeko eta urrian denboraldi berria prestatzeari ekingo dio.\nBAT To Tokio: ‘Historia egitera, familian’\nAtal honek saskibaloi egokitua du ardatz eta Asier Garcia, Txema Avendaño, David Mouriz, Agurtzane Egiluz eta Beatriz Zudaire ditu protagonista. Aulkiko saskibaloiak azken hogei urteetan izan duen bilakaera ikaragarria izan da; batez ere azken hamarkadan. Jokalariek aurrera egin dute kirolaren profesionalizazioari esker, pistetan eta pistetatik kanpo lan egiteko duten gaitasunagatik. Gainera, kirol hau praktikatzera eraman zituen funtsa […]


Zer da Ludoteka.com? - Ludoteka\n1517 jokalari konektaturik\nZer da Ludoteka.com?\nLudoteka doako zerbitzua al da?\nLudotekako laguntza orokorra\n1. Zer da Ludoteka.com?\n7. Jokatzeko arazoak?\n8. Ordainketa moduak\n3. Joko gunea\n9. SMS mezuen jazoerak eta berreskuratzea\n4. Txapelketen ezaugarri eta arauak\n10. Ohiko galderak\n5. Puntuazio sistema\n11. Lege-oharra. Ludoteka.com erabiltzeko baldintza orokorrak\n12. Erabilera arauak eta aholkuak\nZure nabigatzaileak Java software-a aktibaturik eduki behar du. Zure nabigatzaileak ez badu, Java-ren (Sun Microsystems) web orrialdetik instalu behar duzu, ondoren azaldutako estekan klik eginez: Java softwarea deskargatu\nLudoteka.com-en jokatu ahal izateko, erabiltzaile izen batekin erregistraturik egotea eta joko gunera sartu aurretik identifikatzea nahikoa da.\nLudoteka.com zerbitzuak interneten bitartez beste pertsona batzurekin joko desberdin ugarietara jokatzeko aukera ematen dizu, zuzenean eta dohainik. Zuk gogoa eta trebetasuna jartzen duzu, eta guk elkartzeko lekua, jokoak eta zure gustoko aurkariak jartzen ditugu. Ludoteka erreferentziazko tokia egiten duten bereizgarri nabarmenenak honako hauek dira:\nJoko desberdin eta ugari. Partxis, mus, tute, eskoba, hizki zopa... joko guztiek ikasteko errazak diren arauak dituzte, edo bestela Espainian oso ezagunak dira, hemengoak baitira Ludotekan jokatzen duten jokalarien gehiengoa. Eskaintzen diren jokoak kontsulta ditzakezu nahi izanez gero.\nEzagunak ez badituzu, joko bakoitzaren arau zehatzak ( ) eta bakarrik jokatzeko aukera ( ) eskuragarri dituzu, sarean beste jokalariekin jokatzen hasi aurretik jokoa ezagutzeko.\nJokalari kopuru altua. Beti norekin jokatu aurkituko duzu. Gainera, joko guneak zure jokoaren ezaugarrietara eta zure joko mailara egokitzen diren kideak bilatzen laguntzen du.\nAzkartasuna. Aurkariak erraz topatzeaz gain, animazio azkarrak, derrigortutako mugimenduak automatikoak, txanda denbora laburrak eta jokalarien esperientziak ere, Ludotekan jokoen partidak oso azkarrak eta dinamikoak izatea lortzen da. Beti ere, lasaitasunez jokatzeko aukera ere izango da.\nKontsulta eta berrikusi zure partidak. Jokalari bakoitzak jokatutako partiden historia kontsulta dezake ( ), data, joko edo parte hartzaile baten erizpideen arabera. Era berean, grafikoki ikusi ahal izango da lortutako puntuaketaren garapena denboran zehar eta baita jokatutako partiden erreprodukzioa ( ).\nPuntuaketa sistema. Epe luzera sistema honek joko bakoitzean lortutako jokatzeko trebetasun maila adieraziko du gainontzeko jokalariekiko, eta bide batez, gehien egokitzen diren aurkariak topatzeko lagunduko du. Baita ere, eguneroko sailkapenetan postuak igotzeko eragingarria izango da.\nKomunikazio tresnak: partidako txataz gain badira bereziki txateatzeko diren aretoak, zuzenean edozein jokalarirekin harremanetan jartzeko eta jokatzen ari den partida begiratzeko aukera dago, eta joko gunean aldi berean beste jokalariekin konektaturik egotea eskatzen ez duen testu mezuez komunikatzeko aukera beraien email helbidea jakin gabe.\nHizkuntza desberdinak. Gaztelaniaz gain, Ludoteka.com gunea ingelesez, frantsesez eta euskaraz eskaintzen da.\nInolako mugarik gabe jokatu dezakezu Ludo+ sarreraren harpidetza eskuratuz eskaintzen diren ordainketa moduen bitartez. Bestela ere, doan jokatu ahal izango duzu egunero denbora tarte mugatu batez. Bakarrik jokatzea, jokoan dauden partidak begiratzen egotea, txateatu eta jokatutako partidak berrikustea beti egin ahal izango duzu inolako mugarik gabe.